Tadić pozvao na poštovanje izborne volje građana\nPredsednik Srbije i Demokratske stranke Boris Tadić izjavio je da su u toku pregovori čiji će rezultat biti formiranje socijalno odgovorne i proevropske Vlade Srbije koja treba da omogući bolji život svih građana.\nU intervjuu za vikend izdanje lista "Danas", Tadić je rekao da već zna ime budućeg premijera Srbije i najavio da će ga uskoro saopštiti. On je danas pozvao sve stranke da poštuju izbornu volju građana koji su se odlučili za nastavak evropskog kursa zemlje. U saopštenju koje je izdala pres služba predsednika, Tadić je naveo da je strateški evropski kurs jedina šansa da građani Srbije ostvare bolji život.\nMeđutim, prema rečima generalnog sekretara SRS Aleksandra Vučića, Radikali će danas ili sutra nastaviti pregovore sa DSS-om i koalicijom okupljene oko SPS-a.\nRadikali su uvereni da će u relativno kratkom roku biti postignut dogovor o konkretnim rešenjima o budućoj Vladi Srbije.\nLider DSS-a Vojislav Koštunica izjavio je juče da će narodnjačka koalicija poštovati iskazanu volju građana na izborima. On je naveo da 102 mandata koje ima pet stranaka oko DS-a ne predstavlja legitimnu većinu koja izražava volju građana Srbije.\nKoalicioni partner Vojislava Koštunica Predsednik Nove Srbije Velimir Ilić rekao da će Srbija dobiti novu Vladu najkasnije do početka juna i da će je formirati koalicija Demokratske stranke Srbije i NS, Srpska radikalna stranka i koalicija oko SPS-a.\nA koalicioni partner Socijalista, Dragan Marković Palma, predsednik jedinstvene Srbije, u izjavi za RSE, da principi koji su dogovoreni između Radikala, Demokratske stranke Srbije Vojislava Koštunice i koalicije oko Socijalističke partije Srbije ne znače da je postignut i dogovor o novoj Vladi.\nU svom jučerašnjem javnom nastupu, predsednik Liberalno-demokratske partije Čedomir Jovanović izjavio je da će ta stranka učiniti sve da pomogne DS-u da postigne dogovor o koaliciji sa SPS-om.\nPredstavnici partija koje su ušle u parlament nastavljaju i danas neformalne razgovore o formiranju nove Vlade Srbije i vlasti na lokalnom nivou, dok se zvanični razgovori očekuju u nedelju pošto se predsednik SPS-a Ivica Dačić, koji se nalazi u poseti političkoj partiji Pravedna Rusija, vrati iz Rusije, a Tomislav Nikolić iz Haga.


Finansijski rezultati za drugi kvartal 2011.\nO TELENORU NOVOSTI NOVOSTI I SAOPSTENJA FINANSIJSKI REZULTATI ZA DRUGI KVARTAL 2011.\n21. jul 2011 – Kompanija Telenor u Srbiji u drugom kvartalu ove godine imala je prihod od 9,410 milijardi dinara, što predstavlja rast od 17,6 odsto u odnosu na isti period 2010. godine.\nBroj korisnika Telenora u Srbiji, koji posluje u okviru norveške Telenor grupe, sada iznosi 3.060.736. Udeo Telenora na srpskom tržištu mobilne telefonije po broju korisnika sada je veći od 35 odsto.\n„Izuzetno nam je drago što su korisnici pozitivno reagovali na našu tržišnu ponudu, što nam je pomoglo da dodatno ojačamo svoju poziciju na tržištu i uvećamo prihod za gotovo 18 odsto u odnosu na isti period prošle godine. Ovaj visok rast prihoda u kombinaciji sa stalnim poboljšanjem kontrole i upravljanjem troškova doveo je do porasta nominalne dobiti pre kamate, poreza i amortizacije (EBITDA) od više od 30 odsto. Na kraju drugog kvartala, renovirano je 50 odsto Telenorove mreže u Srbiji, što je uticalo na porast kapitalnih troškova“, kaže Gabor Kočiš, izvršni direktor finansija u Telenoru d.o.o.\nNa globalnom nivou, Telenor je u drugom kvartalu 2011. godine ostvario prihod od 24,4 milijarde norveških kruna, što predstavlja organski rast prihoda od 7 odsto. Nominalna dobit pre odbijanja kamate, poreza i amortizacije (EBITDA) iznosi 7,5 milijardi norveških kruna, EBITDA marža je 31 odsto, a protok operativne gotovine 5 milijardi norveških kruna. Tokom drugog tromesečja, broj mobilnih korisnika Telenora uvećan je za 8 miliona, i sada iznosi 220 miliona.


PočetnaVestiMobileMobilni telefoniEvleaks otkriva veličine ekrana Samsung Galaxy S10 serije\n09.12.2018 11:29 | 0 Mobile\nPoznati dojavljivač Evan Blass (@evleaks) je objavio tri rendera koji bi trebalo da predstavljaju dolazeću Galaxy S10 liniju telefona kompanije Samsung. Međutim, u objavi je specifično naglašeno da su renderi bazirani na očekivanjima proizvođača kućišta za telefone.\nPrema navodima sa rendera, najmanji i najpristupačniji Galaxy S10 Lite će imati 5.8-inčni displej sa punch hole otvorom za kameru u sredini. Regularni Galaxy S10 će imati 6.1-inčni panel sa istim dizajnom za prednju kameru. Na kraju, najveći Galaxy S10+ model će imati veliki 6.4-inčni displej i dva otvora za sistem sa dve kamere.\nPogledajte još: Novi detalji o Samsung Galaxy S10/S10+ telefonima\nRenderi su verovatno bazirani na glasinama koje su se o telefonima pojavile do sada, tako da ih je potrebno uzeti sa rezervom. Još jedan dojavljivač, Ice Universe, je u odgovoru na tvit Blasa potvrdio pomenute veličine ekrana dolazeće Galaxy S linije.\nPotvrđen dizajn sa ravnim ekranom za jeftiniji Galaxy S10\nAnalitičari očekuju pad iPhone prodaje naredne godine


Predsednica Osmani učestvuje na godišnjem samitu SEECP-a i konstitutivnom sastanku Diplomatskog foruma uAntaliji - Novosti i Događanja - Predsednica Republike Kosovo - DR VJOSA OSMANI - SADRIU\nPredsednica Osmani učestvuje na godišnjem samitu SEECP-a i konstitutivnom sastanku Diplomatskog foruma uAntaliji\nPredsednica Republike Kosovo Vjosa Osmani zvanično je otputovala u Tursku, gde će predstavljati Kosovo na godišnjem samitu Procesa saradnje u jugoistočnoj Evropi (SEECP). Na ovom samitu, koji se ove godine održava po 25. put, a ove godine njime predsedava Turska, predsednica će govoriti o stavovima Republike Kosovo u pogledu regionalne saradnje, bavljenja izazovima pandemije i evropskih integracija.\nPotom, predsednica Osmani će učestvovati na diplomatskom forumu u Antaliji, zajedno sa mnogim državnim liderima iz celog sveta. Na ovom forumu ona će biti deo panela „Globalno upravljanje: Novi pristupi za globalna rešenja“ (Global Governance: New Approaches for Global Solutions). Takođe će držati govor na nekim drugim događajima koje organizuje ovaj forum.\nTokom svog boravka u Turskoj, gospođa Osmani će takođe imati nekoliko sastanaka sa predstavnicima različitih zemalja, učesnicima ova dva foruma. Sastaće se sa predsednikom Turske gospodinom Erdoganom, visokim predstavnikom EU, gospodinom Borellom, ministrom inostranih poslova Pakistana, gospodinom Makhdoom Shah Mahmood Qureshi, kao i drugim liderima koji učestvuju na ovom forumu.


Vujović:Optužbe na moj račun pisane Ðilasovom rukom - Studio B\nVujović:Optužbe na moj račun pisane Ðilasovom rukom Tanjug,Alo,Studio B\nPolitikaPolitika Pocetna 23. 02. 2018. 20:16:40\nPredsednica opštine Savski venac Irena Vujović, jedna od prvih na listi „Aleksandar Vučić – Zato što volimo Beograd“, našla se na meti negativne kampanje pojedinih aktivnih „tviteraša“, među kojima su Beba Balašević, Željko Veselinović i Jelena Maćić, ali Vujović ističe da je to „Ðilasov rukopis“.\nNaime, na njihovim tviter nalozima pojavila se privatna fotografija predsednice opštine Savski venac, uz uvredljive komentare, poput: „dobro se naplatila od kad je funkcioner SNS“.\nBeba Balašević „ne može da veruje“ da će, kako je napisala, „dotična“ biti gradonačelnica glavnog grada u Evropi u 21. veku, a ima i tvitova u kojima se tvrdi da je Vujović zaradila oko četri miliona evra od dolaska na funkciju.\nVidi se da su te optužbe pisane rukom Dragana Ðilasa, uverena je Vujović.\n„Posle monstruoznog spota u kome maskirani muškarci pozivaju na ubistvo predsednika Vučića i mene, nisu me iznenadile nove, najprizemnije optužbe pisane, sada je to jasno, rukom Dragana Ðilasa“, istakla je ona u izjavi za javnost.\nÐilasu, kaže, očigledno nije strano da građanima predlaže da umesto olovke na izbore ponesu oružje, ali i da vređa uspešne žene.\n„Ne smeta Ðilasu Irena Vujović, njemu smeta uspeh koji svakim danom, zajedno sa Beograđanima, postiže ova gradska vlast. Njemu smeta uvođenje reda u Beograd , jer je Ðilas navikao da živi po svojim tajkunskim pravilima, u čijem je centru samo jedan čovek, Dragan Ðilas“, ukazala je Vujović i dodala:\n„Njemu smeta Aleksandar Vučić i njegova politika borbe za bolju Srbiju i za kvalitetniji život svakog građanina naše zemlje. Neka Ðilas nastavi sa besmislenim lažima, neka nastavi i sa pretnjama i pozivima na linč. Mi nastavljamo borbu za lepši Beograd i za bolji život svih građana. Borbu za sve ono što je Ðilas uništio i ponovo želi da ruinira svojom pljačkaškom politikom“.


huawei hapšenje – Bankar.me\nTag Archives: huawei hapšenje\nFebruary 22, 2019 AZIJA, BIZNIS, Članci, SAD, SVE VIJESTI 0\nU pozadini kampanje SAD i još nekih zapadnih država da se kineskoj kompaniji Huawei zabrani pristup zapadnom tržištu u ime „nacionalne bezbjednosti“ je mnogo prozaičniji razlog, ili preciznije 500 milijardi dolara razloga. Upravo na toliko je procjenjena vrijednost globalnog tržišta nove mobilne 5G tehnologije, u kojoj Huawei prednjači i daleko …\nSlučaj Huawei: Triler o aferama, špijunaži i politici\nJanuary 31, 2019 AZIJA, BIZNIS, SVE VIJESTI 0\nHuawei je pod sve većim pritiskom SAD i drugih zapadnih zemalja koje smatraju da je tehnološki gigant među glavnim kineskim industrijskim špijunskim oružjima, u momentu kada bijesni trgovinski rat Vašingtona i Pekinga, pišu svjetski mediji.\nAmerika će tražiti izručenje direktorke Huaveija\nJanuary 23, 2019 AZIJA, SAD, SVE VIJESTI 0\nSAD su saopštile da će tražiti izručenje finansijske direktorke Huaveija Meng Vanžu, koja se nalazi na uslovnoj slobodi u Kanadi, do zakonskog roka 30. januara.\nJanuary 19, 2019 BIZNIS, EVROPA, SVE VIJESTI 1\nNjemačka razmatra mogućnost blokiranja kompanije Huawei u razvoju sljedeće generacije mobilnih mreža, odnosno u razvoju 5G mreže, javlja BBC.\nSAD predlaže zakon protiv kineskih telekomunikacionih kompanija\nJanuary 17, 2019 AZIJA, BIZNIS, SAD, SVE VIJESTI 0\nGrupa zakonadavaca iz SAD-a, republikanci i demokrate, predstavili su predlog zakona kojim bi se zabranila prodaja američkih čipova i drugih komponenti kineskim telekomunikacionim kompanijama koje krše američke sankcije ili zakone o kontroli izvoza.\nUhapšen još jedan direktor Huawei-a\nJanuary 11, 2019 AZIJA, SVE VIJESTI 0\nDirektor prodaje kompanije Huawei uhapšen je u Poljskoj, javljaju svjetski mediji.\nEU: Ima razloga da brine zbog Huawei-a\nDecember 19, 2018 AZIJA, BIZNIS, EVROPA, SVE VIJESTI 0\nEvropski komesar za digitalno tržište Andrus Ansip izjavio je danas da bi Evropska unija trebalo da bude zabrinuta zbog mogućih bezbednosnih rizika od telekomunikacionog giganta Huawei i drugih kineskih kompanija.\nDa li je hapšenjem direktorice Huawei-a započeo tehnološki hladni rat?\nDecember 10, 2018 PLANETA, SVE VIJESTI, TRGOVINA 0\nNakon hapšrenja potpredsjednice Huaweija postavlja se pitanje o sljedećim potezima SAD-a, kao i o potencijalnoj odmazdi Kine.


Rebić: Saznaćemo da li je bilo prekoračenja ovlašćenja\nPonedeljak , 2019-09-30 | 12:01:47\nDirektor policije Vladimir Rebić izjavio je danas u Novom Pazaru da je pokrenuta procedura o utvrđivanju činjenica da li je policija prekoračila ovlašćenja u slučaju Edina Hadžovića.\nRebić je to izjavio posle sastanka sa Hadžovićem i načelnikom Policijske uprave (PU) Rešadom Džankovićem, a posle protesta stotinak građana Novog Pazara ispred zgrade PU.\nGrađani su 28. septembra demonstrirali zbog “nasilja pojedinih policajaca nad Hadžovićem i drugim žiteljima ovog grada”.\n“Tada sam zadobio prelom nosa, a policajci su, prilikom pregleda u bolnici, zbijali šale na moj račun govoreći da sam se “okliznuo na koru od banane”, rekao je Hadžović.\nDirektor policije je nakon sastanka medijima izjavio da nasilje od strane policajaca ili građana ne može biti tolerisano.\n„Spremni smo da štitimo sve građane, bez obzira na bilo koju pripadnost. Započeli smo predviđene procedure i tužilac je upoznat. On će (tužilac), siguran sam, u narednih nekoliko dana dati konkretne naloge policiji i doneti odluku o tome da li je došlo do prekoračenja fizičke snage“, rekao je Rebić\nOn je naglasio da je siguran da, ukoliko je i bilo nepropisnog postupanja policijskog službenika, on nije bio verski ili nacionalno motivisan.\nNačelnik PU Rešad Džanković je pozvao građane da veruju svojoj policiji i ne reaguju na „nepravilne načine, kako ne bi dolazilo do neželjenih situacija“.\nSam Edin Hadžović je posle susreta sa zvaničnicima policije za Sto plus rekao da je zadovoljan reakcijom vrha policije, da očekuje utvrđivanje činjenica o događaju i adekvatne mere zbog prekoračenja ovlašćenja policajaca.


Lukašenko: Pšenica je novo zlato i nafta - 22.03.2022, Sputnik Srbija\nBeloruski predsednik Aleksandar Lukašenko nazvao je pšenicu novim zlatom i naftom i podvukao važnost prolećne setve u Belorusiji. 22.03.2022, Sputnik Srbija\nCene fjučersa za pšenicu su nakon sukoba u Ukrajini naglo porasle na berzama. Tako je tona pšenice bila do 500 dolara, ali su kasnije cene pale, mada su i dalje visoke. Potrebno je napomenuti da je kampanja za setvu u Ukrajini počela i aktivno se sprovodi u svim regionima u kojima nema sukoba.Lukašenko je podvukao da se ove godine setva odvija u otežanim uslovima.Beloruski predsednik je obratio pažnju na to da priprema setve povlači za sobom i pripremu opreme, đubriva, semena i goriva. Prema njegovim rečima, na nivou vlade su donete sve odluke po tim pitanjima.On je dao zadatak da se proizvede oko devet miliona tona pšenice.„Plan je da se tokom 2022. godine proizvede oko devet miliona pšenice. Vlada mora da zabeleži da je potrebno devet miliona tona pšenice, 700 hiljada tona uljane repice i pet miliona tona šećerne repe“, rekao je Lukašenko.Pored toga, on je podvukao da je neophodno da se formiraju stabilizacioni fondovi i obezbedi sigurnost u proizvodnji hrane.\nrusija, zajednica nezavisnih država (znd), belorusija, aleksandar lukašenko, pšenica, ekonomija\nBeloruski predsednik Aleksandar Lukašenko nazvao je pšenicu novim zlatom i naftom i podvukao važnost prolećne setve u Belorusiji.\n„Pšenica je danas praktično novo zlato i nafta. Moguće je da će biti i skuplja. S obzirom da je Ukrajina jedan od osnovnih svetskih dobavljača teško da se može sprovesti celokupna kampanja za setvu kada će cene i dalje rasti“, citira Lukašenka Telegram kanal „Pul prvog“.\nCene fjučersa za pšenicu su nakon sukoba u Ukrajini naglo porasle na berzama. Tako je tona pšenice bila do 500 dolara, ali su kasnije cene pale, mada su i dalje visoke. Potrebno je napomenuti da je kampanja za setvu u Ukrajini počela i aktivno se sprovodi u svim regionima u kojima nema sukoba.\nLukašenko je podvukao da se ove godine setva odvija u otežanim uslovima.\n„Setva se odvija u vreme konflikta pored naših južnih granica, u uslovima velikih pritisaka sankcijama na Rusiju koja je naš glavni saveznik i naše glavno tržište, u vreme neverovatnog rasta cena ugljovodonika, đubriva i hrane širom sveta. Pored toga je i suša koja otežava početak kampanje“, rekao je on.\nBeloruski predsednik je obratio pažnju na to da priprema setve povlači za sobom i pripremu opreme, đubriva, semena i goriva. Prema njegovim rečima, na nivou vlade su donete sve odluke po tim pitanjima.\nOn je dao zadatak da se proizvede oko devet miliona tona pšenice.\n„Plan je da se tokom 2022. godine proizvede oko devet miliona pšenice. Vlada mora da zabeleži da je potrebno devet miliona tona pšenice, 700 hiljada tona uljane repice i pet miliona tona šećerne repe“, rekao je Lukašenko.\nPored toga, on je podvukao da je neophodno da se formiraju stabilizacioni fondovi i obezbedi sigurnost u proizvodnji hrane.\n„Potrebno je da narod Belorusije obezbedimo svim neophodnim proizvodima i to domaćim proizvodima. Najvažnije je da se formiraju stabilizacioni fondovi. Belorusija ima sve preduslove za to: obradivo zemljište, domaća đubriva, seme, poljoprivrednu opremu koju proizvodimo, moderna postrojenja za preradu, a ljudi znaju da rade“, zaključio je on.\nZašto Kina gomila žitarice\n24 Decembar 2021, 19:23


FK Željezničar obilježio Međunarodnu sedmicu gluhih osoba – FK Željezničar\nFoto: Kemal Softić, klix.ba\nFK Željezničar obilježio Međunarodnu sedmicu gluhih osoba\nU svijetu postoji više od 300 znakovnih jezika, svaka zemlja ima svoj nacionalni znakovni jezik, a u nekim zemljama mogu biti i regionalne varijacije. Prema Svjetskoj zdravstvenoj organizaciji, preko 5% svjetske populacije – ili 466 miliona ljudi – ima oštećenje ili potpuni gubitak sluha, a 34 miliona od njih su djeca. Širom svijeta, preko 70 miliona ljudi je gluho, od kojih 80% živi u zemljama sa niskim i srednjim prihodima. Isključivanje iz komunikacije može imati značajan uticaj na svakodnevni život, izazivajući osećaj usamljenosti, izolacije i frustracije. To takođe vodi smanjenju pristupa obrazovanju za gluhu djecu, mnogo višoj stopi nezaposlenosti za gluhe osobe i jača jasnu vezu između siromaštva i gluhoće. U skladu sa UN Konvencijom o pravima osoba sa invaliditetom, rani pristup znakovnom jeziku i servisima za znakovni jeziki, uključujući kvalitetno obrazovanje na znakovnom jeziku, od vitalnog je značaja za rast i razvoj gluhih osoba i kritično za postizanje međunarodno dogovoreni razvojni ciljevi.


Puštanjem u rad revitalizovanog agregata A2 u HE „Đerdap 1” završen je veliki i značajan posao za „Elektroprivredu Srbije“ i stabilnost elektroenergetskog sistema, a najveća srpska hidroelektrana jača je za 30 megavata.\n– EPS i HE „Đerdap 1“ sada imaju pet, od ukupno šest agregata koji su kao novi. Ostalo je da obnovimo još jedan agregat, a taj posao počećemo 2020. godine. Kada to završimo i uradimo sanaciju slapišta, moći ćemo da kažemo da imamo „Đerdap 1“ kao da smo ga tek sagradili – rekao je Milorad Grčić, v. d. direktora JP EPS nakon završetka pete faze revitalizacije agregata u hidroelektrani u Kladovu.\n– EPS ima ozbilјan plan da u 2020. godini značajno poveća nivo investicija – istakao je Grčić i najavio kompletnu revitalizaciju 10 agregata HE „Đerdap 2“ u saradnji sa ruskom kompanijom „Silovije mašini“ čime će EPS dobiti dodatnih 50 megavata.\nAleksandar Antić, ministar rudarstva i energetike Srbije rekao je da je „Đerdap 1“ najveće blago Srbije.\n– Revitalizacijama koje su završene obezbeđeno je da ti agregati imaju novi radni vek za naredne četiri decenije – istakao je Antić i dodao da je „Đerdap 1“ od izuzetnog značaja za srpski elektroenergetski sistem, jer proizvodi više od polovine energije hidrosektora u Srbiji.\nU HE „Đerdap 1“ je za 47 godina rada proizvedena električna energija vredna oko 14 milijardi evra, dok jedan agregat godišnje proizvede kilovat-sate u vrednosti između 40 i 50 miliona evra. Kada se završi revitalizacija i šestog agregata, HE „Đerdap“ će imati ukupno 180 megavata više snage za proizvodnju čiste električne energije.\n– To je rezultat zajedničkog delovanja stručnjaka kompanije „Silovije mašini“, jedne od najuglednijih i najstručnijih u Rusiji i stručnjaka u Srbiji. Puštanje u pogon novog agregata realizuje se u toku intenzivnijih političkih kontakata na vrhu Rusije i Srbije. Uz političke kontakte i intenzivni dijalog, mi imamo realizaciju u praksi onoga oko čega se dogovaramo – rekao je ambasador.\nAgregat A2 pušten je u rad 1970. godine i nakon 47 godina je zaustavljen radi otpočinjanja revitalizacije posle više od 330.000 radnih sati. Ukupna vrednost obnove petog agregata iznosila je nešto više od 27 miliona evra, dok je ukupna vrednost revitalizacije HE “Ðerdap 1” veća od 160 miliona evra. Obnova prva četiri agregata završena je u periodu od 2011. do 2017. godine, a početak radova na poslednjem, šestom agregatu, očekuje se sledeće godine.


SDPBiH će imati kandidata za Predsjedništvo BiH iz reda bošnjačkog naroda | Novi.ba\nVatrogasci u EU će biti plaćeni i kada su kod kuće u pripravnosti Vodostaj Save kroz Posavski kanton u porastu\nObjavljeno:21.02.2018 - 23:21\nNa današnjoj sjednici Predsjedništva Socijaldemokratske partije BiH (SDP BiH) data je podrška nastupu u entitetu Republika Srpska u okviru proevropskog bloka, čije formiranje je inicirao SDPBiH.\nPredsjedništvo SDPBiH je podržalo aktivnosti u smjeru definiranja koraka za predlaganje kandidata za Predsjedništvo BiH iz reda bošnjačkog naroda. Na sjednici je podržan princip da potencijalni kandidat za ovu funkciju treba biti osoba koja uživa podršku šireg članstva i biračkog tijela, koja će na najbolji način predstavljati SDPBiH u izbornoj utrci.\nTakođer, na sjednici je data podrška inicijativama koje je u Parlamentu BiH pokrenuo zastupnik SDP-a BiH Denis Bećirović, koje se tiču priznavanja konstitutivnosti Srba u četiri kantona u kojim im to pravo kantonalnim ustavima nije priznato. Podržana je i Bećirovićeva inicijativa u vezi s konačnim ratificiranjem ugovora između države BiH i Islamske zajednice u Bosni i Hercegovini, saopćeno je iz Služba za odnose s javnošću i marketing SDPBiH, prenosi Fena.


Rusija Putin istorijska komisija\nPutin mobiliše sve strukture: Formira se specijalna istorijska komisija\nPredsednik Rusije Vladimir Putin potpisao je ukaz o formiranju međuresorne komisije za istorijsko prosvećivanje, objavljeno je na portalu pravnih informacija. 30.07.2021, Sputnik Srbija\nZa predsednika komisije imenovan je pomoćnik predsednika Vladimir Medinski. U sastav komisije ući će predstavnici administracije predsednika Rusije, aparata Saveta bezbednosti, Generalnog tužilaštva, Istražnog komiteta, Ministarstva spoljnih poslova, Ministarstva odbrane, MUP-a, Ministarstva kulture, Ministarstva obrazovanja, Ministarstva pravde, Spoljnoobaveštajne službe, Federalne službe bezbednosti, RAN i drugih.Osnovni zadaci komisije biće koordinacija delatnosti državnih organa, naučno-obrazovne i kulturne zajednice u formiranju jedinstvenog pristupa istorijskom prosvećivanju i sprečavanju falsifikovanja istorijskih činjenica. Osim toga, komisija će analizirati aktivnosti koje štete nacionalnim interesima Rusije i suprotstavljaće im se. Među zadacima novog organa biće i priprema predloga u okviru kontra propagandnih događaja i akcija povezanih sa značajnim istorijskim datumima u Rusiji.\nrusija, vladimir putin, falsifikovanje istorije\n„U cilju osiguravanja planskog i proaktivnog pristupa pitanju odbrane nacionalnih interesa Rusije, povezanih sa očuvanjem istorijskog sećanja i razvoja prosvetne delatnosti u oblasti istorije, nalažem da se formira međuresorna komisija za istorijsko prosvećivanje“, navodi se u dokumentu.


Retrospektivna izložba visokokvalitetnih reprodukcija slika Gustava Klimta, jednog od najznačajnijih umetnika XX veka, otvorena je večeras u beogradskoj galeriji “Progres”.\nPod nazivom „Klimt u Beogradu“ narednih četrnaest dana publika će moći da vidi 16 reprodukcija Klimtovih čuvenih slika. Izložbu organizuje grad Beč, povodom obeležavanja 150 godina od Klimtovog rođenja, u saradnji sa brojnim institucijama i evropskim prestonicama.\n„Postavka obuhvata šesnaest najpoznatijih Klimtovih dela od kojih mnoga više nisu pristupačna javnosti, jer su neka vraćena prvobitnim vlasnicima a neka prodata privatnim licima po celom svetu“, kazala je u razgovoru za B92 Anica Macka-Dojder, članica Gradskog veća u Beču.\nPosetioci galeriji „Progres“ između ostalog moći će da pogledaju reprodukcije slika „Higija“, „Poljubac“, „Portret Adele Blohman“, a pravu vrednost predstavljaju dve reprodukcije čiji su originali uništeni u požaru.\nPrema njenim rečima, ove reporodukcije izrađuje posebna firma koja se bavi digitalizacijom vrdenih umetničkih dela. Sve reprodukcije koje će biti pokazane visokog su kvaliteta, rađene u originalnoj veličini, pa je veoma teško uočiti razliku između njih i originala. Pitanje koje se samo nameće jeste: „Zašto izlagati reprodukcije?“


BEOGRAD - Na predstojećem, 39. Festu publika će imati prilike da vidi veliki broj ostvarenja koja su u trci za ovogodišnju nagradu Oskar, najavila je Direkcija popularnog beogradskog festivala. Kompletan tekst\nPredstave Zagrebačkog kazališta mladih napunile JDP\nBEOGRAD - Upravnica Zagrebačkog kazališta mladih (ZKM), čije je trodnevno gostovanje u Jugoslovenskom dramskom pozorištu (JDP) završeno u nedelju uveče, Dubravka Vrgoč, izrazila je zadovoljstvo zbog velikog broja posetilaca i reagovanja beogradske publike. Kompletan tekst\nPisac David Grosman među 100 globalnih mislilaca\nBEOGRAD - Jedan od najuglednijih savremenih svetskih pisaca - David Grosman našao se na listi 100 globalnih mislilaca čije ideje i javno i profesionalno delovanje utiču na svetsku javnu i društvenu scenu, saopštio je njegov srpski izdavač "Arhipelag". Kompletan tekst\nPriznanje Miloš Žutić glumici Dušanki Glid Stojanović\nBEOGRAD - Godišnja nagrada "Miloš Žutić" koju Udruženje dramskih umetnika Srbije dodeljuje za najbolju dramsku ulogu biće uručena glumici Dušanki Glid Stojanović 8. februara u Narodnom pozorištu u Beogradu. Kompletan tekst\nPlesni spektakl "Troja" stiže u Srbiju\nBEOGRAD - Plesni spektakl "Troja, Vatra Anadolije" stiže u Srbiju. Posle njihovog učešća na otvaranju zimske Univerzijade u Erazmu u Turskoj, "Troju" će publika u Beogradu i Novom Sadu videti 6. i 10. marta, javlja RTS. Kompletan tekst\n"Tilva Roš" večeras u Domu sindikata\nBEOGRAD - Igrani film "Tilva Roš" autora Nikole Ležaića biće premijerno prikazan večeras u Beogradu u Domu sindikata, a ne kako je ranije najavljeno u renoviranom Domu omladine, koji još nije zvanično otvoren. dalje\n"Glembajevi" u Ateljeu 212\nBEOGRAD - Premijera predstave "Gospoda Glembajevi", po drami Miroslava Krleže u režiji Jagoša Markovića, biće održana 4. februara na velikoj sceni Ateljea 212, najavilo je to pozorište. dalje\nSvečana akademija u čast Lazi Kostiću\nMladi reditelja iz Srbije nagrađen u Francuskoj


Rast crnogorskog BDP-a u prvom kvartalu 3%\nPODGORICA - Crna Gora je po podacima EUROSTAT-a na 47 odsto razvijenosti EU.\nFabris: Crnogorska ekonomija će rasti 3,5%\nPODGORICA - Crnogorska ekonomija bi u ovoj godini, nakon visokog prošlogodišnjeg rasta, trebalo da ostvari nešto nižu stopu, usljed jakog baznog efekta.\nCrnogorski BDP u trećem kvartalu realno porastao 5%\nPODGORICA - Iz Monstata je saopšteno da je BDP Crne Gore u trećem kvartalu iznosio 1,53 milijarde eura, a u istom prošlogodišnjem periodu 1,42 milijarde eura.\nPODGORICA - Međunarodni monetarni fond blago je poboljšao prognoze rasta crnogorske ekonomije u ovoj i narednoj godini.\nSvjetska banka: Crnogorska ekonomija će rasti po stopi od 2,8%\nPODGORICA - Crnogorska ekonomija će, prema projekcijama Svjetske banke (SB), naredne godine rasti po stopi od 2,8 odsto, što je procenat manje nego u ovoj, jer velike investicije u sektoru saobraćaja i infrastrukturna ulaganja polako usporavaju.\nMarković: Najviše raduje rast izvoza\nPODGORICA - Predsjednik Vlade Duško Marković kazao je da je rast stope bruto društvenog proizvoda, u drugom kvartalu od skoro 5 odsto, pokazatelj posvećenosti Vlade razvoju ekonomije.\nCrnogorski BDP u drugom kvartalu skočio 4,9%\nPODGORICA - Bruto domaći proizvod Crne Gore u drugom kvartalu 2018. godine prema preliminarnom obračunu u tekućim cijenama iznosio je 1.078 miliona eura, dok je u istom periodu prošle godine iznosio 992,6 miliona eura.\nGrađevinski sektor najzaslužniji za rast crnogorskog BDP-a\nPODGORICA - Na rast ekonomije u prvom kvartalu ove godine od 4,5 odsto presudno su uticali industrijska proizvodnja, turizam, proizvodnja električne energije, građevinski radovi, povećanje izvoza, saopšteno je iz Ministarstva finansija.\nSimović: BDP će biti iznad planiranog\nPODGORICA - "U protekloj godini obezbijedili smo dugoročnu stabilnost javnih finansija, odgovornim i odlučnim sprovođenjem mjera fiskalne konsolidacije, pažljivo vodeći računa da očuvamo razvojnu komponentu."\nInstitut za strateške studije i projekcije: Realni rast crnogorskog BDP-a u ovoj godini oko 3%\nPODGORICA - Nešto niža stopa rasta potrošnje stanovništva će biti posljedica manjeg raspoloživog dohotka, uslijed povećanja određenih poreza u drugoj polovini prošle godine, prije svih poreza na dodatu vrijednost.\nCrnogorski BDP po stanovniku 45% EU prosjeka\nPODGORICA - Bruto domaći proizvod po stanovniku u Crnoj Gori, mjeren paritetom kupovne moći, u prošloj godini iznosio je 45 odsto evropskog prosjeka i povećan je u odnosu na raniji period.\nSvjetska banka spustila prognoze za Crnu Goru\nPODGORICA - Svjetska banka snizila je stopu rasta crnogorske ekonomije u 2018. godini na 2,8 odsto, što je 0,2 procentna poena manje nego u prognozi iz juna prošle godine, kada je procjena bila tri odsto.\nSvjetska banka: Prosječan crnogorski rast 2,7%\nPODGORICA - Pozitivan ekonomski izgled je osjetljiv na rizike. Tokom 2018- 19. se očekuje prosječan rast crnogorske ekonomije od 2,7 procenata, zahvaljujući javnim investicijama i potrošnji domaćinstava.\nEvropska komisija povećala prognozu rasta crnogorskog BDP-a\nPODGORICA - Evropska komisija povećala je, u novim jesenjim prognozama, prognozu rasta crnogorskog bruto domaćeg proizvoda u ovoj godini na 3,9 odsto.\nPODGORICA - "Poslije donekle razočaravajućeg rasta od 2,9 odsto u prošloj godini, ekonomija je ubrzala u prvoj polovini ove godine, sa procijenjenim rastom od 4,2 odsto na godišnjem nivou", navodi se u izvještaju.\nCrna Gora peta u Evropi prema intenzitetu rasta BDP-a\nPODGORICA - Ispred Crne Gore po realnom privrednom rastu su Malta sa stopom od 6,4%, Rumunija (5,9%), Irska (5,7%) i Estonija (5,7%).\nCrnogorski BDP u drugom kvartalu skočio 5,1%\nPODGORICA - Vodeća kategorija koja je doprinijela rastu ekonomske aktivnosti je lična potrošnja, koja je u odnosu na isti kvartal prethodne godine bila realno veća 4,1 odsto.\nPreliminarna procjena: Crnogorski BDP u prvih šest mjeseci porastao 4%\nPODGORICA - Realni rast BDP-a za šest mjeseci ove godine bio je, prema preliminarnoj procjeni Vlade, iznad četiri odsto, što je više od projekcije na godišnjem nivou.\nVlada CG: U prvom kvartalu naplaćen rekordan prihod, rastu zaposlenost, plate i penzije\nPODGORICA - BDP je u prvom kvartalu 2017. godine iznosio 747,5 miliona eura i realno je·3,2% veći u odnosu na isti kvartal prošle godine.\nŽugić: Crnogorski BDP će biti niži od planiranog\nPODGORICA - Crnogorski bruto društveni proizvod će, prema podacima Centralne banke Crne Gore (CBCG), ove godine porasti 3,6 procenata, umjesto planiranih 4 odsto.\nRealan crnogorski rast u drugom kvartalu 2,7%\nPODGORICA - Bruto domaći proizvod Crne Gore, prema preliminarnim podacima Monstata, realno je porastao 2,7 odsto u drugom kvartalu 2016. godine, a nominalno za 2,9 procenata.\nCrnogorski BDP 41 odsto prosjeka EU\nPODGORICA - Bruto domaći prozivod BDP po stanovniku prema standardu kupovne moći u Crnoj Gori u prošloj godini, na osnovu prve procjene Eurostata, iznosi 41 odsto prosjeka Evropske unije EU.\nMMF prognozira crnogorski rast od 4,6% u ovoj godini\nPODGORICA - Kao problem ostaje državna zaduženost, koja će se narednih godina povećavati po stopi od 4% do 6%.\nSavjet CBCG: Realna stopa ekonomskog rasta 3,2% u 2015.\nPODGORICA - 2015. godinu obilježio zadovoljavajući ekonomski rast, kroz intenziviranje aktivnosti u gotovo svim sektorima privrede.\nCrnogorski BDP prošle godine porastao 4%\nPODGORICA - U odnosu na prosječnu neto zaradu u prošloj godini, zarada u veljači je bila 2,3 posto veća, dok je, prema podacima Monstata, prosječna bruto plaća iznosila 739 eura.\nCBCG: Stopa realnog rasta BDP-a do 4%\nPODGORICA - Očekuje se da će budžetski deficit biti na visokom nivou, usljed značajnog povećanja izdataka za potrebe izgradnje autoputa.\nCrnogorski BDP u prvom kvartalu porastao 3,2%\nPODGORICA - U prva tri mjeseca ove godine ostvaren rast fizičkog obima industrijske proizvodnje od sedam odsto u odnosu na uporedni period.


Jahorina - Besplatno skijanje za svu decu Istočnog Sarajeva » Skijanje.rs\nVesti Jahorina - Besplatno skijanje za svu decu Istočnog Sarajeva\nJahorina - Besplatno skijanje za svu decu Istočnog Sarajeva\nJahorina | 07.01.2019. | oc-jahorina.com\nNa Jahorini je 27. decembra 2019. šest opština Istočnog Sarajeva potpisalo sa Olimpijskim centrom sporazum o besplatnom skijanju za decu sa područja ovog grada.\nSporazum su potpisali direktor Olimpijskog centra /OC/ “Jahorina” Dejan Ljevnaić i predstavnici šest opština, a potpisivanju je prisustvovao i pomoćnik ministra za trgovinu i turizam Republike Srpske Dragana Ristić.\nU ime lokalnih zajednica sporazum su potpisali načelnici opština Pale Boško Jugović, Trnova Dragomir Gagović, Sokolac Milovan Bjelica, načelnik odeljenja za opštu upravu Istočne Ilidže Mileta Vuković i predstavnik opštine Istočno Novo Sarajevo Igor Đokanović.\nLjevnaić je zahvalio načelnicima opština i gradonačelniku Istočnog Sarajeva što su prepoznali ideju o besplatnom skijanju za svu decu sa područja opština u sastavu grada Istočno Sarajevo, i dodao da je to veoma značajan projekat koji podrazumeva mnogo obaveza.\n“Cilj nam je da vratimo decu na planinu, da je zavole, dožive kao svoju i da odrastaju na njoj. Potpisali smo ugovore gde će deci iz opština biti omogućen ski-pas od Olimpijskog centra jer želimo da se društveno odgovorno ponašamo i da što više mališana iskoristi tu mogućnost”, rekao je Ljevnaić novinarima pre potpisivanja ugovora.\nUkoliko djeca ne znaju da skijaju, kako je rekao, opštine će morati da angažuju ski-učitelja da ih vode, ako su početnici moraju biti obeležena prslucima, da imaju kacige, a da će se deca koja znaju skijati kretati sama po stazama.\nOn je istakao da bez njihovih partnera, opština i Grada to ne bi mogli sami da organizuju, i napomenuo da je prošle godine više od 11.200 dece iskoristilo mogućnost besplatnog skijanja.\nLjevnaić kaže da su uradili još jedan novi dečiji poligon na lokaciji Rajska dolina i da su staze od ove godine još bolje uređene, blage za mališane tokom sticanja prvih koraka.\nGradonačelnik Istočnog Sarajeva Nenad Vuković zahvalio je upravi Olimpijskog centra “Jahorina”, koji je, kako je naveo, već drugu godinu zaredom omogućio akciju besplatnog skijanja, što pokazuje da su društveno odgovorni.\n“Mi, kao institucija, ćemo finansirati besplatan prevoz za decu sa područja Grada Istočnog Sarajeva do Jahorine tokom zimske turističke sezone”, izjavio je Vuković.\nOn je dodao da je Grad nadležan za poslove gradskog prevoza i da će u okviru tih aktivnosti izdvojiti 30.000 KM, čime će finansirati dve linije iz Lukavice preko Pala do Jahorine, i od Sokoca preko Pala do Jahorine.\nPrema njegovim riječima, na taj način će obezbediti da svi koji budu zainteresovani i koji se putem opština prijave za koriš'enje besplatnog skijanja na Jahorini imati besplatan prevoz u kombinaciji sa Olimpijskim centrom koji daje besplatnu kartu.\nVuković navodi da je na opštinama ostao deo posla da organizovano pristupe ovom poslu zajedno sa osnovnim i srednjim školama, da bi što veći broj najmlađih sugrađana koristio ovu mogućnost.\nPomoćnik ministra za trgovinu i turizam Republike Srpske Dragana Ristić rekla je da Ministarstvo brine o najmlađoj populaciji, da su svesni koliki je značaj bavljenja zimskim sportom za razvoj dece, njihovo zdravlje, socijalizaciju.\n“Zbog toga će Ministarstvo uvek podržavati ovakve projekte”, naglasila je Ristićeva.\nOna kaže da Olimpijski centar “Jahorina” sa ovom aktivnošću iskazuje spremnost i inicijativu da razvija zimski turizam u ovom gradu i iskazuju dobru konekciju, saradnju i brigu o deci.\nPrema njenim rečima, Ministarstvo može i sa drugim društvenim zajednicama u Srpskoj da organizuje niz sličnih projekata koji će decu učiniti srećnijom i zdravijom.\nOna je napomenula da je ove godine Istočno Sarajevao zajedno sa Sarajevom domaćin EJOF-a, manifastacije koja će doprinijeti popularizaciji zimskih sportova za mlade i u najboljem mogućem svetlu promovisati Istočno Sarajevo i Srpsku.


Srbiju volimo - Palićke vinske svečanosti za pomoć poplavljenim gradovima u Srbiji\nPalićke vinske svečanosti za pomoć poplavljenim gradovima u Srbiji\nNa Paliću će 25.maja biti organizovane tradicionalne "Palićke vinske svečanosti". Manifestacija će biti posvećena prikupljanju pomoći za ugrožene poplavama u Srbiji.\nSvečano otvaranje će biti u nedelju u 11 sati, kada će red vitezova vina "Arena Zabatkiensis" proglasiti rezultate i dodeliti nagrade najbolje plasiranim vinima, vinarijama i udruženjima na "Godišnjem izboru najboljih vina na palićkom vinskom putu".\nPored promocije i izložbe vina i izložbe meda, u devet časova biće organizovano i takmičenje u kuvanju riblje čorbe "Zlatni kotlić Palića" na poluostrvu.\nSvi posetioci manifestacije koji na licu mesta pošalju sms poruku na broj 1003 će dobiti besplatnu degustaciju vina na štandovima prisutnih vinara ili čašicu rakije na štandu udruženja proizvođača i ljubitelja rakije "Subotička Peščara".\nNa licu mesta dežuraće i volonteri Crvenog krsta Subotice koji će informisati posetioce o mogućnostima pomoći ugroženim ljudima.\nDečje pozorište iz Subotice priključilo se akciji tako što će na Muzičkom paviljonu u 11 časova biti odigrana predstava "Ružno pače", a od 12 do 13 časova biće organizovana Radionica za decu.


Natec gaming stolica Genesis Nitro 350, NFG-1363, Crno-crvena cena, cene Srbija, prodaja Beograd Novi Sad Niš\nNatec gaming stolica Genesis Nitro 350, NFG-1363, Crno-crvena cene\nEPonuda nije internet prodavnica već Vam omogućava da brzo i lako nađete Natec gaming stolica Genesis Nitro 350, NFG-1363, Crno-crvena po najjeftinijoj ceni. Naš cilj je da kupci budu što bolje informisani o ponudi Natec gaming stolica Genesis Nitro 350, NFG-1363, Crno-crvena na tržištu Srbije. Vrlo lako nalazite željeni proizvod za kategoriju Gaming stolice cene, ne morate da lutate od sajta do sajta za Natec Gaming stolice, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Natec gaming stolica Genesis Nitro 350, NFG-1363, Crno-crvena sa PRODAVCEM. EPonuda ne može da garantuje potpunu tačnost specifikacije i slika za Natec gaming stolica Genesis Nitro 350, NFG-1363, Crno-crvena. Pre kupovine, podatke za Natec gaming stolica Genesis Nitro 350, NFG-1363, Crno-crvena proverite na sajtu PROIZVOĐAČA.


Dan državnosti (Foto Sputnjik)\nNa Sretenje 1804. godine, na zboru viđenijih Srba sa teritorije Beogradskog (odnosno Smederevskog) pašaluka, koji se dogodio u Marićevića jaruzi u Orašcu, doneta je odluka o podizanju ustanka protiv Turaka i za vožda je izabran Đorđe Petrović - Karađorđe.\nPrvi srpski ustanak najpre je zahvatio krajeve zapadno od Kolubare, Šumadiju i Pomoravlje.\nČitav Beogradski pašaluk oslobođen je 1807. godine, ali je sudbinu ustanka odredio ishod Rusko-turskog rata, pošto su Rusija i Turska potpisale mir u Bukureštu 1812. godine.\nPrepuštanje Srbije bilo je plod činjenice da je počinjao Napoleonov pohod na Rusiju.\nPrema rečima nemačkog istoričara Leopolda Rankea, Karađorđevom bunom započela je Srpska revolucija, okončana uspešnim diplomatskim dostignućima Miloša Obrenovića, decenijama potom.\nKarađorđe je tokom Prvog srpskog ustanka (1804-1813), u sklopu obnove srpske državnosti, između ostalog ustrojio i niz važnih institucija, poput Velike škole, dalekog začetka današnjeg Univerziteta u Beogradu.\nSretenjski ustav donet 1835. godine\nTekst ustava, neobično liberalan za tadašnje prilike, izradio je Dimitrije Davidović, znameniti novinar i srpski nacionalni radnik. Gligorije Vozarović bio je prvi koji je ukoričio i povezao Sretenjski ustav.\nOvakvo ustavno rešenje odmah je izazavalo negodovanje Austrije, Turske i Rusije, zbog čega je ubrzo suspendovan.\nVelike sile smatrale su ga previše liberalnim - u poređenju sa ustavima evropskih zemalja tog vremena on je to i bio, osim retkih izuzetaka poput Francuske i Belgije.\nKneževina i Kraljevina Srbija imala je potom više različitih ustavnih rešenja: 1838, 1869, 1888, 1901. i 1903. godine.\nPosle Drugog svetskog rata, od 1945. godine, u potpuno promenjenim okolnostima, Srbija je u sastavu federalne Jugoslavije četiri puta usvajala najviši zakonodavni akt, a aktuelni je usvojen 30. oktobra 2006. godine.\nCentralna proslava u Orašcu i uručenje odlikovanja\nPovodom Dana državnosti predsednik Srbije Aleksandar Vučić uručiće odlikovanja zaslužnim pojedincima i institucijama.\nCentralna državna ceremonija održava se u Orašcu, a predvodiće je predsednica Narodne skupštine Maja Gojković i predsednik Narodne skupštine Republike Srpske Nedeljko Čubrilović.\nGojkovićeva i Čubrilović će položiti vence na spomenik voždu Karađorđu, a pre polaganja pomen će služiti episkop šumadijski Jovan.\nPovodom Sretenja, izaslanik predsednika Srbije, generalni sekretar predsednika Nikola Selaković, položiće venac na Spomenik neznanom junaku na Avali.\nZvaničnom obeležavanju prethodila je počasna paljba pripadnika Garde Vojske Srbije koji su sa Savskog platoa na Kalemegdanu ispalili 10 plotuna iz šest artiljerijskih oruđa.\nReprezentativni orkestar Garde održao promenadni defile Knez Mihailovom ulicom u Beogradu, od Trga Republike do Kalemegdana.\nPrestonica Srbije je povodom državnog praznika ukrašena sa dve hiljade srpskih zastava, a do utorka, Most na Adi i Brankov most biće osvetljeni u bojama zastave Republike Srbije.\nU bojama zastave biće osvetljene i Palata Albanija, Avalski toranj i fontana na Slaviji, čiji će muzički repertoar, kako je najavio zamenik gradonačelnika Goran Vesić, biti prilagođen prazničnom raspoloženju, pa će biti emitovane patriotske pesme.\nSrpska pravoslavna crkva i vernici slave Sretenje Gospodnje, uspomenu na dan kada je Bogorodica prvi put uvela u hram novorođenog Hrista da ga posveti Bogu.\n30.09.2020 U srpskim sredinama četiri nova slučaja koronavirusa (206)\n30.09.2020 Obuka za konobare, prilika za posao (176)\n30.09.2020 Pregovori Srba i Bošnjaka oko škole u Drajčicima (135)\n30.09.2020 Raspodela sredstava iz Fonda za ekonomski oporavak sledeće nedelje (120)\n30.09.2020 U oktobru u Mitrovici dva festivala - „Kaktus“ i „Eko art“ (99)\nSeptembar 2020 11 (452)


Terzić već presudio - 'Partizanovce' čekaju ispisnice! - Sportske.net\nTerzić već presudio - 'Partizanovce' čekaju ispisnice!\nGeneralni direktor FK Crvena zvezda Zvezdan Terzić izjavio je da bi kadetima koji su urušili ugled kluba nošenjem obeležja Partizana odmah trebalo uručiti ispisnice.\nBožinov: "Partizan me vratio u život!"Vučela reagovao - Zvezdini ''Partizanovci'' dobrodošli u Humsku!Partizan dovodi pojačanja iz Portugala?Zvezda suspendovala kadete ''Grobare''!Partizanovi "propali" transferi - Kako igraju ove sezone?\nFudbalski klub Crvena zvezda pogođen je manjim incidentnom koji su na "Instagramu" napravili članovi kadetske selekcije kluba iz Ljutice Bogdana.\nFilip Maksić i Srđan Rakić slikali su se u obeležjima najvećeg rivala Crvene zvezde zbog čega je i direktor omladinske škole Crvene zvezde Dragan Mladenović reagovao i suspendovao dvojicu igrača do okončanja postupka.\nNakon incidenta na društvenim mrežama se pokrenula lavina koju navijači "večitih" koriste za prepucavanja, dok generalni direktor Crvene zvezde Zvezdan Terzić na čitavu stvar gleda mnogo ozbiljnije.\n"Što se mene tiče, obojici bih odmah uručio ispisnice. Jednostavno, to što su uradili predstavlja klasično urušavanje ugleda našeg kluba" kazao je Terzić za dnevni list "Sport".\nTakvom izjavom Terzić je jasno pokazao svoj stav i otkrio da će na sednici Upravnog odbora glasati za to da dvojica "prestupnika" budu oterana iz kluba.\n"Ispoštovaćemo proceduru, prikupiti izjave dvojice igrača i njihovih roditelja, zatim direktora Mladenovića i trenera Ognjena Koromana. Sagledaćemo ceo događaj u pravom svetlu i zajednički doneti odluku" zaključuje Terzić.\nZa to vreme trener kadetske selekcije i bivši fudbaler Crvene zvezde Ognjen Koroman nije želeo da komentariše postupak svojih izabranika ističući da će izveštaj dostaviti svom nadređenom, direktoru omladinske škole Draganu Mladenoviću.\nReakcije su stigle i sa druge strane brda odakle je potpredsednik FK Partizan Milorad Vučelić poručio da su Filip Maksić i Srđan Rakić dobrodošli u crno-belu porodicu koja im je bliska srcu.


Porfirije nakon sastanka sa Abazovićem: Crkva želi prava propisana zakonom\nSvet Autor:Vijesti13. maj. 202207:23\nPremijer Crne Gore Dritan Abazović sastao se sa patrijarhom Srpske pravoslavne crkve (SPC) Porfirijem i mitropolitom crnogorsko-primorskim Joanikijem u manastiru Ostrog tokom svečanosti povodom dana Svetog Vasilija Ostroškog.\nKako je saopšteno iz Kabineta predsednika Vlade, Abazović je na sastanku istakao da će SPC u Vladi Crne Gore za rešavanje otvorenih pitanja imati korektnog sagovornika, „s ciljem da se priča zaokruži pravedno i u skladu sa zakonom, na obostranu korist države Crne Gore i Srpske pravoslavne crkve“.\nPatrijarh Porfirije se, kako je saopšteno, zahvalio Abazoviću što je došao na svečanost povodom dana Svetog Vasilija Ostroškog i iskoristio priliku da čestita izbor na funkciju predsednika, ističući uverenje da će to biti na lično zadovoljstvo i korist svih građana Crne Gore.\nAbazović na Ostrogu sa patrijarhom SPC, razgovarali o Temeljnom ugovoru FOTO\nHiljade vernika pod Ostrogom, očekuje se sastanak Abazovića i Porfirija\nMCP: Kabinet premijera predložio susret Porfirija i Abazovića, moguće u Ostrogu\nAbazović je, kako je saopšteno, naveo ja da je najvažnije da nikad ne zaboravimo ljudsku ravan i da je čitavi smisao u tome da izgradimo društvo u kojem će različiti ljudi živeti slobodno jedni sa drugima, uz sve specifičnosti i razlike.\n‚‚U tom pravcu nikakvih restrikcija neće biti i mi ćemo svojim primerom doprinositi da se zavidni vid tolerancije koji postoji u Crnoj Gori i regionu razvije u još više ispravnijem smeru", zaključio je Abazović, prenele su Vijesti.\nBONUS VIDEO Abazovic o sankcijama Rusiji\nDritan Abazovićpatrijarh PorifirijeTemeljni ugovor


Vučić: Oni koji bojkotuju izbore u Beogradu, ne bojkotuju u Prištini pošto su tamo uslovi … – NovostiDana.rs\nVučić: Oni koji bojkotuju izbore u Beogradu, ne bojkotuju u Prištini pošto su tamo uslovi …\nPredsednik Srbije Aleksandar Vučić izjavio je danas da oni koji bojkotuju izbore u Beogradu, ne bojkotuju ih u Prištini, pošto su, kako je rekao, „tamo izgleda uslovi idealni“.\nVučić je kazao da je zahvalan Srbima koji su podržali Srpsku listu koja učestvuje na kosovskim izborima i dodao da je bilo dosta pritisaka na sve druge da izadju na izbore samo da bi uzeli glas toj izbornoj listi.\n„Mi imamo obaveštajne o različitim pritiscima na pojedina lica samo kako bi se Srpskoj listi obezbedio što manji uticaj i što manje glasova“, rekao je Vučić novinarima u Nikincima.\nKazao je da je pred Srbijom težak period za rešavanje kosovskog pitanja i ocenio da taksi od 100 odsto, koje je uvela Priština, ne bi bilo da je medjunarodna zajednica htela da i izvrši pravi i stvarni pritisak.\n„To je njihovo čedo, oni su mu napravili kolevku i ljuljali ga, a sad navodno ne mogu da izvrše uticaj, bilo kakav. Ja sam siguran da mogu i nadam se da će u narednom periodu“, rekao je Vučić.


A SADA I ZVANIČNO: EU žali zbog dobrih odnosa Srbije i Rusije, bez priznanja nezavisnog Kosova nema EU | WebTribune\nHome U FOKUSU A SADA I ZVANIČNO: EU žali zbog dobrih odnosa Srbije i Rusije, bez priznanja nezavisnog Kosova nema EU\nEvropski parlament usvojio je Rezoluciju o Srbiji sa 498 glasova za, 66 protiv i 70 uzdržanih.\nU Rezoluciji se poziva na što skorije otvaranje ključnih poglavlja 23 i 24 u pregovorima o članstvu sa EU, pozdravlja napredak u normalizaciji odnosa Beograda i Prištine i Srbija ohrabruje da nastavi ekonomske reforme.\nSrbija se poziva da nastavi sa sistematskim i ekonomskim reformama, obezbedi da rad sudija, tužilaca i medija bude oslobođen političkog uticaja i pojača napore u borbi protiv organizovanog kriminala i korupcije.\nPozdravlja se angažovanje Srbije u normalizaciji odnosa sa Kosovom i ističe volja Beograda da do kraja sprovede sporazume o Zajednici srpskih opština, telekomunikacijama, energetici i mostu u Kosovskoj Mitrovici.\nDokumentom se takođe ističe i značaj konstruktivnog pristupa srpske vlade regionalnoj saradnji i naglašava konstruktivna uloga naše zemlje u “Berlinskom procesu”.\nVlasti se pozivaju i da Zaštitniku građana omoguće punu političku i administrativnu podršku i da se “uzdrže od toga da ombudsmana izlažu neopravdanoj kritici”.\nPozdravlja se adekvatan pravni i institucionalni okvir za zaštitu ljudskih prava i sloboda, ali se primećuje da ima još nedostataka u vezi sa implementacijom, posebno kad je reč o ranjivim grupama, poput osoba sa invaliditetom, pripadnika LGBT populacije.


Poseti Tursku » Blog Arhiva » Turska je pokrenula program „Sertifikacija zdravog turizma“\nKako do Turske?\nNaslovna » Novosti\nTurska je pokrenula program „Sertifikacija zdravog turizma“\nMinistarstvo kulture i turizma Republike Turske pokrenulo je program sertifikacije zdravog turizma, koji će se primenjivati od letnje sezone 2020. Sertifikacija zdravog turizma, koja se izdaje pod direkcijom Ministarstva kulture i turizma, uz učešće Ministarstva unutrašnjih poslova i Ministarstva spoljnih poslova, i u saradnji sa svim interecnim grupama u sektoru, pokriva širok spektar mera koje će se preduzeti u vezi sa prevozom, smeštajem, zdravstvenim stanjem zaposlenih u objektima i putnika. Ovaj sertifikat, koji će dodeljivati međunarodne institucije za sertifikaciju, će garantovati ispunjenje visokih zdravstvenih i higijenskih zahteva u aviokompanijama, na aerodromima i u drugim prevoznim, smeštajnim i prehrambenim objektima.\nMehmet Nuri Ersoj, ministar kulture i turizma Republike Turske, dao je sledeću izjavu u vezi sa programom sertifikacije, međunarodnih sertifikacionih institucija , koji će biti u upotrebi:\n„Turska je celom svetu bila uzor tokom COVID-19, sa svojim dobro uxodanim zdravstvenim sistemom i primenjenim metodama lečenja. Ovaj program sertifikacije pokazuje da će Turska preuzeti pionirsku ulogu u pogledu trasiranja pravca za normalizaciju turizma. Globalne mere karantina, koje su bile preduzete zbog COVID-19, usput prouzrokujući jedinstvene razvoje širom sveta, su danas postale fleksibilnije, a sam turistički sektor ima važnu ulogu u smislu povratka u normalne tokove funkcionisanja. Naš program sertifikacije će osigurati da će naši gosti u Turskoj provesti svoje odmore bezbedno i bezbrižno, i da će se osećati ugodno tokom svoje posete. Naš program obuhvata preventivne i zaštitne korake, koje uključuju vazdušni, morski i kopneni prevoz, dolazne luke, sve sadržaje za odmor, zdravstveno stanje zaposlenih u industriji, kao i samih turista. Ohrabrićemo sve naše prevozne i smeštajne kapacitete da preduzmu sve mere predostrožnosti za zdrav odmor kroz dobijanje sertifikata. “\nProgram sertifikacije zdravog turizma sastoji se od 4 glavna stuba.\nProgram sertifikacije se zasniva na 4 stuba: „Zdravlje i sigurnost putnika“, „Zdravlje i sigurnost zaposlenog“, „Predostrožnosti preduzete u objektima“ i „Predostrožnosti preduzete u pogledu prevoza“.\n„Zdravlje i sigurnost putnika“ obuhvata mere predostrožnosti koje je potrebno primeniti u odnosu na putnike od trenutka dolaska do odlaska. To uključuje: ne dozvoljavanje putnicima bez maske da uđu u odgovarajuće terminale, pružanje besplatnih maski putnicima, primenu termičkih kamera i merenja telesne temperature na ulazu u zgrade terminala, pripremu tepiha za dezinfekciju i kabina za dezinfekciju, i ukoliko je potrebno, primenu potrebnih protokola za putnike koji su dijagnostikovani kao rizična grupa u pogledu putovanja.\n„Zdravlje i sigurnost zaposlenog“ pokriva mere predostrožnosti u pogledu obezbeđivanja fizički i psihički zdravog osoblja u objektima za prevoz, smeštaj i ishranu. Procedure poput higijenskih i sanitarnih obuka osoblja, psihološke podrške, obezbeđivanja potrebne higijenske / zdravstvene opreme, kontrole osoblja, kako termičkim kamerama, tako i termometrima, planiranje smena, održavanje sastanaka i redovnih zdravstvenih pregleda osoblja, itd. su sve neophodni standardi, koji obuhvataju i druge odredbe uključene u ovaj segment.\n„Predostrožnosti preduzete u objektima“ obuhvataju korake koje je potrebno preduzeti da bi se sprečilo izbijanje epidemije. Radi sprečavanja takvih slučajeva, procedure koje treba da sprovedu smeštajni i prehrambeni objekti, su definisani u okviru sertifikata. Sertifikacija obezbeđuje sprovođenje i kontrolu mera poput socijalnog distanciranja, kontakata, izolacije, koji su neophodni radi kontrole širenja pandemije unutar osoblja koje radi u takvim objektima.\n„Predostrožnosti preduzete u pogledu prevoza“ uključuju određene mere i propise za vazdušni, kopneni i pomorski prevoz. Obuka osoblja, potvrda o imunitetu osoblja, sterilizacija vozila i uređenje sistema za prevoz putnika prema standardima bezbedne udaljenosti definisani su u okviru sertifikata.\nMinistar Ersoj je naglasio osetljivost i značaj dat ovoj temi davanjem sledeće izjave u vezi sa programom sertifikata i datumima u smislu normalizacije procesa koji sledi posle COVID-19:\n„Završili smo pandemijske protokole i protokole sertifikacije, izdate odvojeno, u pogledu aerodroma, domaćih avio-kompanija, autoputeva i turističkih objekata još od 4. maja 2020. Takođe planiramo da počnemo sa primenom procesa sertifikacije za hotele u maju. Počećemo sa objavama popisa objekata, koje imaju takav sertifikat od 1. juna 2020. godine putem svih raspoloživih kanala, uključujući i veb stranicu našeg Ministarstva.\nMi, kao Republika Turska, delujemo sa osećajem odgovornosti, kako bismo obezbedili da se kako i naši građani, tako i naši gosti, koji dolaze u našu zemlju, osećaju ugodno tokom svoje posete. Postoji poslovica koja govori o gostoprimstvu turskog naroda: „Naša vrata su uvek otvorena!“, i oduvek smo to uzimali kao princip koji smo se vodili, i nastavićemo da preduzmemo potrebne akcije zasnovane na ovom principu “.\nZa više informacija: www.tga.gov.tr/en\nPodvodni turizam u Turskoj\nAmbasada Republike Turske u Beogradu\nKrunska 1, 11000 Beograd,\nTelefon: +381-11-333 24 00\nFax: +381-11-333 24 33\nRadni dani: Ponedeljak – Petak\nRadno vreme: 09:00 -18:00


POTPISAN SPORAZUM: SDS, PDP i DNS uz zajedničkog kandidata u Doboju | Banjaluka.net\nPOTPISAN SPORAZUM: SDS, PDP i DNS uz zajedničkog kandidata u Doboju\nPredsjednik SDS Mirko Šarović je ovom prilikom izjavio da će građani Doboja nakon dugo vremena imati priliku da učestvuju u fer i poštenim izborima, saopšteno je iz ove stranke.\n„Stvoreni su uslovi da se u Doboju ispoštuje stvarana volja građana i da pobijedi pošten kandidat koji drži do određenih vrijednosti. Mislim da je to naš kandidat Cvijan Filipović i da su ozbiljne šanse da nakon toliko godina dođe do promjene u ovom gradu“, istakao je Šarović.\nSvi treba da se zapitaju, dodaje Šarović, zašto u Doboju nema investicija i zašto hiljadu njegovih građana mora da ide u susjedne opštine u Federaciji u potrazi za zaposlenjem.\n„Stranke koje su danas potpisale ovaj sporazum i njihovi predstavnici su sposobni da pokažu kako izgledaju promjene na bolje u Doboju“, naveo je Šarović.\n„Ponovljeni izbori u Doboju predstavljaju svojevrstan referendum na kojem će građani birati između bahatosti dosadašnje vlasti i drugačijeg, poštenijeg i pravičnijeg pristupa koji nudi PDP i druge opozicione stranke. I gospodin Filipović, osim svog iskustva, građanima Doboja može ponuditi upravo to: poštenje i domaćinski odnos prema gradu i svakome ko ovdje živi“, rekao je Borenović.\n„Pozivam građane Doboja da se oslobode straha i da skinu okove u kojima godinama žive “, kazao je Jovičić.\n„Želimo i da pokažemo da su neminovne i nužne promjene ovakvog sistema i u cijeloj Republici Srpskoj“, istakao je Jovičić i i pozivao sve članove i simpatizere DNS da daju glas zajedničkom kandidatu opozicije u Doboju.\n„Poručujemo i drugim političkim subjektima da smognu hrabrosti i omoguće slobodne izbore i da omoguće građanima da iskažu svoju demokratsku volju i da ne pokušavaju ponovo vršiti pritiske kako bi mijenjali volju građana“, kazao je Jovičić.\nOznake: Cvijan Filipović, PDP, SDS


Organizator nereda na derbiju vođa "škaljaraca"\nBEOGRAD - Iza nereda koji su nastali na utakmici Zvezda–Partizan na stadionu JNA stoji kriminalni "škaljarski klan", piše beogradska štampa, koja takođe pominje umešanost stranih obaveštajnih službi.\nUbijen Sale Mutavi, vođa Grobara\nBEOGRAD - Vođa navijača Partizana Aleksandar Stanković (30) zvani Sale Mutavi, ubijen je u pucnjavi koja se dogodila na raskrsnici Bačvanske i ulice Gospodara Vučića.\nZahovič se uključuje u pomoć košarkašima Partizana\nMARIBOR - Ako će moja rešenost da pomognem košarkaškom klubu Partizan stvarno imati domino efekat, kao što kažete, onda mi ostaje samo da potvrdim vaša saznanja.\nPartizan kažnjen sa 40.000 evra i zatvaranjem dela južne tribine\nBEOGRAD - Evropska fudbalska unija kaznila je danas Partizan sa 40.000 evra i zatvaranjem jednog dela južne tribine u Humskoj na sledećem meču Lige Evrope zbog antisemitskog transparenta na utakmici sa Tottenhamom.\nUEFA pokrenula istragu o transparentu u Beogradu\nNYON - Transparent na južnoj tribini Partizanova stadiona vidjeli su i fotografirali predstavnici Tottenhama te na njegovo postojanje ukazali predstavnicima UEFA-e.\nPartizan: Nismo znali da se na našem stadionu snima film o Zvezdi i Dinamu\nBEOGRAD - Nezadovoljni što se na njihovom stadionu snima film o dva ljuta protivnika, navijači Partizana tokom dana su prekinuli snimanje i statistima oduzeli navijačka obeležja dva protivnička kluba.\nBajatović: Huligani su deo organizovanog kriminala\nBEOGRAD - "Možemo konstatovati da nemamo bitne promene o bezbednosnoj proceni Srbije, ali moramo da razmišljamo na vreme šta možemo da uradimo sa svim ekstremističkim grupama u Srbiji", rekao je Bajatović.\nRanjen vođa navijača Partizana\nBEOGRAD - Beogradski mediji, međutim, objavili su da je upucan Alen Kostić (28), jedan od najpoznatijih navijača Partizana, iz grupe Zabranjeni.\nZatražene oštre kazne zbog izgreda na Marakani\nBEOGRAD - Komesar za takmičenje Superlige Srbije Vladimir Bulatović najavio je danas najoštrije kazne za fudbalske klubove Crvenu zvezdu i Partizan zbog ispada navijača i dešavanja na 145. prvenstvenom večitom derbiju.\nZvezda bolja u derbiju, Grobari palili južnu tribinu (VIDEO)\nBEOGRAD - Jači pečat ostavili su navijači Partizana koji su početkom drugog poluvremena izazvali desetominutni prekid, jer su na nekoliko mesta zapalili južnu tribinu.\nTuča Delija i Grobara, dva teško povređena\nBEOGRAD - Sukob se dogodio na Obrenovačkom putu između dve benzinske pumpe.\nKimi će biti saslušan zbog skidanja trake Šćepoviću\nBEOGRAD - Šćepović je izjavu dao juče a čak i ako obojica ostanu pri tvrdnji da je fudbaler sam dao traku Radisavljeviću, policija će predložiti tužilaštvu pokretanje postupka rotiv Radisavljevića.\nPolicija: Nerede u Kragujevcu počeli Grobari\nBEOGRAD - U policiji navode da su pristalice Crvene zvezde krenule da brane napadnutog navijača koji se na tribini sa navijačima Partizana našao sa namerom da ukrade neki od transparenata.\nVujošević: Sramota za Partizan i Beograd\nBEOGRAD - "Poznato je da postoji podela među navijačima. Ja ne znam do kraja šta je uzrok, niti ko je u pravu, ali sala i stadion sigurno nisu mesto za obračun."


Iako se u posljednjem izvještaju koji je visoki predstavnik Valentin […]\nObjavljeno: 06.11.2019. u 15:32\nIako se u posljednjem izvještaju koji je visoki predstavnik Valentin Inzko podnio Vijeću sigurnosti nalaze brojne tačne ocjene o stanju u BiH, potpuno je nejasno kako je Inzko došao do formule koja sugeriše da su svi u zemlji odgovorni za zastoje.\nBilo bi dobro da aktuelni visoki predstavnik objasni šta je krivica SDA pa nas se izjednačava sa SNSD-om, osim stalne potrebe da se izjednačavaju svi u BiH, i krivica raspoređuje na “strane”.\nS obzirom da je jako dugo u BiH i da savršeno poznaje ovdašnje prilike, Inzko je morao koristiti precizne, jasne i određene formulacije kada je u pitanju karakterizacija politika.\nDvosmislenom formulacijom, Inzko je otvorio prostor za stvaranje pogrešne percepcije, te izjednačavanje politika koje brane Ustav i zakone i onih koji narušavaju Ustav i zakone.\nSvakome ko iole prati dešavanja u BiH jasno je da je SNSD sa svojom politikom opstrukcija glavni izvor krize, što je vrlo jasno konstatirao u svome izvještaju specijalni izaslanik SAD za Zapadni Balkan Matthew Palmer, za razliku od aktuelnog visokog predstavnika kojem očigledno iz političkih razloga trebaju “sukrivci”.


DRUGA FAZA UVOĐENjA DOPUNSKE NASTAVE SRPSKOG JEZIKA U ŠKOLAMA | SRNA\nDRUGA FAZA UVOĐENjA DOPUNSKE NASTAVE SRPSKOG JEZIKA U ŠKOLAMA\nBEOGRAD, 2. JULA /SRNA/ - Na sastanku predstavnika Saveza Srba Slovenije sa ministrom prosvete, nauke i tehnološkog razvoja Srbije Mladena Šarčevića dogovorena je realizacija druge faze uvođenja dopunske nastave srpskog jezika u osnovnim školama u Sloveniji i raspisivanje konkursa za nastavnike koji će biti angažovani u osnovnoškolskoj nastavi na koju je prijavljeno preko 1.400 djece.\nBez obzira na odgođenu posjetu Šarčevića Sloveniji zbog trenutnog stanja u vezi sa pandemijom virusa korona, druga faza ovog projekta uspješno se nastavlja, saopšteno je danas iz Saveza Srba Slovenije.\nRadnom sastanku sa resornim ministrom u Ministarstvu prosvete, nauke i tehnološkog razvoja Srbije juče su prisustvovali potpredsjednik Saveza Srba Slovenije i predstavnik srpske zajednice u Savjetu Vlade Slovenije Vesna Bajić Stojiljković i državni sekretar Ministarstva Ana Langović Milićević.\nO dosadašnjim aktivnostima obaviješteno je resorno slovenačko ministarstvo, a država Srbija učiniće sve napore da nastava bude u skladu sa obrazovnim sistemom u Sloveniji, istaknuto je u saopštenju.\nSavez Srba Slovenije zahvalio je svim koordinatorima, pojedincima, srpskim kulturno-umetničkim društvima i udruženjima u Sloveniji koji su od kraja oktobra 2019. do početka marta 2020. godine veoma požrtvovano radili na prikupljanju prijava djece za dopunsku nastavu srpskog jezika.\nU daljoj fazi, projekat uvođenja dopunske nastave srpskog jezika u osnovnim školama u Sloveniji biće u nadležnosti resornih ministarstava Srbije i Slovenije, Ambasade Srbije u Sloveniji i Saveza Srba Slovenije.\nStojiljkovićeva je iskazala zahvalnost Šarčeviću na ukazanom povjerenju da Savez Srba Slovenije bude i dalje aktivno uključen u realizaciju ovog projekta koji je od izuzetnog značaja za cjelokupnu srpsku zajednicu u Sloveniji.\nSve informacije u vezi sa dopunskom nastavom biće objavljene na zvaničnom portalu www.sss-zss.si i "Fejsbuk" stranici Saveza Srba Slovenije prema uputstvima Ministarstva prosvete, nauke i tehnološkog razvoja Srbije.


LeBronu obećali još jednog superstara, ovo je lista! - Sportske.net\nLeBronu obećali još jednog superstara, ovo je lista!\nNakon šamara Golden Stejt Voriorsa, Lejkersi kreću u novu akciju.\nMusa krenuo Draženovim stopamaZaustavite ligu, posle ovog pojačanja Voriorsa, nema smisla da se igra!Nastavljaju se promene, Lejkersi prave paklenu ekipu!Zlatan poželeo dobrodošlicu LeBronu, kako samo on to ume!Bjelica ostao bez kluba!\nIpak, ako je prelazak LeBrona u El Ej zadrmao tlo na prostoru Sjedinjenih Država, onda je potez Golden Stejta koji je usledio napravio potpuni zemljotres.\nOtpala je mogućnost da stigne Pol Džordž, on je ostao u Oklahomi, izjavio je da je pre godinu dana hteo da potpiše za Lejkerse, ali da oni u tom trenutku nisu bili spremni za trejd sa Pejsersima, te je PG13 završio kod Vestbruka u redovima Tandera. Sada je potpisao novi ugovor sa "Grmljavinom".\nPostojala je i varijanta da Bugi Kazins stigne u paketu sa "Kraljem", ali se jedan od najboljih centara na svetu odlučio da potpiše za "Ratnike", pristao je na "tričavih" pet miliona dolara, kako bi pojačao već najbolji tim u ligi.\nKrilni košarkaš i verovatno najbolji defanzivac u ligi, pritom i jedan od najkompletnijih igrača koje je NBA ikada video, rešio je da napusti Grega Popoviča i "Mamuze", brojni timovi poput lešinara već kruže oko "AT&T centra", pokušavaju da pronađu zajednički jezik sa upravom Sparsa i jednog od najboljih igrača u ligi presele u svoje redove.\nČak je i dobro upućeni Vojnarovski preneo da "Kandža" gleda ka "Stejpls centru", ali ostaje da se vidi šta su Lejkersi spremni da ponude za njegove usluge.\nČini se da bi Popovič pristao da ga pusti u LA, ako bi u suprotnom smeru krenuli Kajl Kuzma i Brendon Ingram, dva najperspektivnija pojedinca Lejkersa uz Lonza Bola, kojeg ipak nisu spremni da puste.\nTu nije kraj opcijama za "Jezeraše", koji su naciljali još nekoliko superstarova.\nMedžik Džonson i Rob Pelinka navodno razmatraju mogućnost da angažuju i jednog od sledećih NBA zvezda. U pitanju su Dejmijan Lilard, Kevin Lav, DeMar DeRozan, Bredli Bil i Džon Vol.\nKavsi su raspoloženi da saslušaju ponude za Lava, što se tiče Vola i Bila ponude Lejkersa bi morale da budu izuzetno dobre, kako Vošington ima šansu da napravi dobar rezultat sa trenutnim rosterom na Istoku, doveli su i Dvajta Hauarda.\nDeRozan bi možda i mogao da napusti Reptorse, dok je trejd sa Trejl Blejzersima za Lilarda malo verovatan, ali ne treba otpisati ni tu mogućnost.\nPostoji i priča da će se Lejkersi strpiti jednu sezonu, narednog leta slobodni agenti postaju Klej Tompson, Džimi Batler, DeMarkus Kazins, Mark Gasol, pa i Kavaj Lenard, dok će leta 2019. godine svoje timove moći da napuste i Kajri Irving i Kevin Durent.\nIpak, realnije deluje da će već ovog leta pokušati da dovedu elitno društvo LeBronu Džejmsu, već oslobađaju prostor za još jednog kvalitetnog igrača, Rendl je pušten u Nju Orleans, Ajzea Tomas će najverovatnije u Orlando, Bruk Lopez je izjavio da bi pristao na manju platu ako bi Lejkersi napravili tim dostojan borbe za titulu, dok se očekuje da njihove redove napusti i Luol Deng, za kog je zainteresovana Minesota.


Dodik kaže da Hrvati u BiH imaju pravo da traže jednaka prava kao i Srbi i Bošnjaci\n20. februar/veljača, 2022.\nSrpski član Predsedništva Bosne i Hercegovine (BiH) i lider Saveza nezavisnih socijaldemokrata (SNSD) Milorad Dodik izjavio je da ne vidi ništa sporno u zaključcima Hrvatskog narodnog sabora (HNS), jer smatra da Hrvati imaju pravo da zahtevaju jednaka prava kao i ostala dva konstitutivna naroda u BiH.\n"Odbijanje muslimana da prihvate činjenicu da BiH nije njihov eksluzivitet dovela je BiH, a posebno Federaciju BiH, u tačku u kojoj se danas nalazimo", kazao je Dodik za novinsku agenciju Srna, a prenosi Beta.\nOn je rekao da "povlađivanje američke i briselske administracije željama muslimana dugoročno destabilizuje BiH", dodavši da samo dijalog i razgovor svih u BiH garantuje da bi ona mogla da opstane onako kako je definisana Ustavom.\n"Problem jednog naroda u BiH problem je svih i to je valjda svima jasno. Ignorisanje preglasavanja jednog naroda BiH gura u dugoročnu nestabilnost i odgovornost za to snosiće oni koji to ne žele da vide i da reše", naveo je Dodik.\nHNS, krovna politička organizacija koja okuplja hrvatske stranke u BiH, 19. februara je u Mostaru usvojio zaključke prema kojima ne postoje uslovi da u oktobru budu održani opšti izbori u BiH, te da će, ako propadnu pregovori o izmenama Izbornog zakona, zatražiti "reorganizaciju BiH na principu federalizma".\nPredsednik HNS-a i Hrvatske demokratske zajednice (HDZ) BiH Dragan Čović pozvao je predstavnike bošnjačkih političkih i drugih stranaka na nastavak pregovora o izbornoj reformi, te najavio kako će se pregovori o izmenama Izbornog zakona nastaviti u Mostaru 22. februara.\nHrvatski narodni sabor najavio korake za novu teritorijalnu organizaciju BiH\nInače, svi dosadašnji pregovori o izmeni izbornog zakonodavstva završeni su bezuspešno, a najspornija pitanja su izbor članova Predsedništva BiH i izbor u domove naroda o čemu su stavovi hrvatskih i bošnjačkih stranaka godinama suprotstavljeni.\nJevreji, Romi i drugi "nekonstitutivni narodi" u BiH, kao i oni građani koji ne žele da se nacionalno izjasne, od potpisivanja Dejtonskog mirovnog sporazuma i završetka rata 1995. čekaju mogućnost kandidovanja i biranja za članove Predsedništva BiH, te delegate u Domu naroda Parlamentarne skupštine BiH u kojem u tri kluba sedi po pet Bošnjaka, Hrvata i Srba.\nPrema Ustavu BiH, u Predsedništvo BiH se biraju tri člana, "Bošnjak i Hrvat iz entiteta Federacija BiH " i "Srbin iz entiteta Republika Srpska".\nTakođe, Bošnjaci i Hrvati iz entiteta Republika Srpska, kao ni Srbi iz entiteta Federacija BiH ne mogu da se kandiduju ili delegiraju na te pozicije.\nNovac za njihovo održavanje još nije osiguran, s obzirom da nije usvojen ovogodišnji budžet institucija BiH.\nOpšti izbori bi trebalo da busu održani u oktobru.


ODLUKE SAVJETA MINISTARA BIH Graničnoj policiji 300 kadeta, Srebrenici 1,5 miliona KM - Srpskainfo\nSavjet ministara BiH je, na prijedlog Ministarstva bezbjednosti BiH, donio Odluku o utvrđivanju Plana prijema kadeta u policijske agencije na nivou BiH u 2020, kojim je predviđeno zapošljavanje 300 kadeta u Graničnu policiju do kraja aprila 2022.\nEvropska komisija je u sklopu projekta pomoći BiH u upravljanju migracijama “IPA Special measures III”, između ostalog, odobrila finansiranje troškova osnovne obuke za 300 kadeta Granične policije u iznosu od 2.250.000 KM. Ova sredstva će biti operativna u septembru 2020.\nPomoć za Srebrenicu\nTakođe, Savjet ministara BiH iz tekuće budžetske rezerve odobrio je 1,5 miliona KM za podršku jednoglasno usvojenim infrastrukturnim projektima u opštini Srebrenica. Radi se o preostalom dijelu obećane pomoći Savjeta ministara BiH razvoju opštine Srebrenica, koja je u iznosu od dva miliona najavljena na Investiciono-razvojnoj konferenciji u novembru 2015.\nDva miliona KM za povratak\n– Savjet ministara BiH donio je Odluku o preraspodjeli sredstava iz budžeta Ministarstva za ljudska prava i izbjeglice BiH u budžet Fonda za povratak BiH, u iznosu od dva miliona KM. Sredstva su namijenjena za realizaciju projekata u vezi sa Aneksom VII Dejtonskog mirovnog sporazuma. Ministarstvo za ljudska prava i izbjeglice BiH, Federalno ministarstvo raseljenih osoba i izbjeglica, Republički sekretarijat za raseljena lica i migracije RS, Vlada Brčko Distrikta BiH i Fond za povratak BiH su potpisali Sporazum o udruživanju i načinu realizacije sredstava za ostvarivanje prava iz Aneksa VII Dejtonskog mirovnog sporazuma u 2020. godini. Ukupan iznos sredstava udruženih na osnovu ovog sporazuma je 2.125.000,00 KM, a biće utrošen za finansiranje projekata elektrifikacije stambenih jedinica raseljenih lica i povratnika te projekata obnove i izgradnje komunalne i socijalne infrastukture na područjima gdje žive raseljena lica i povratnici. Projekte će odobravati Komisija za izbjeglice i raseljena lica BiH – saopšteno je iz Savjeta ministara BiH.\nSporazum o finansiranju poljoprivrede\nSavjet ministara utvrdio je Prijedlog sporazuma o finansiranju između BiH i Međunarodnog fonda za poljoprivredni razvoj (IFAD) za Projekat poljoprivrednog razvoja i ruralnih preduzeća (READP), u vrijednosti od 11.787.000 evra. Projekat se odnosi na cijelu teritoriju BiH, u 90 opština podijeljenih u 10 klastera, s ciljem poboljšanja životnog standarda na projektnom području. Očekivani ishodi su povećanje proizvodnje, profitabilnost i angažovanje mladih u agrobiznisu.\nOčekuje se korist za 8.650 direktnih korisnika iz ciljnih domaćinstava i za oko 5.000 indirektnih korisnika zbog povoljnih ulaganja u infrastrukturu. Federaciju BiH će dobiti 60 odsto, a Srpska 40 odsto novca. Rok otplate je 18 godina, uz grejs period od tri godine.\nSavjet ministara BiH usvojio je Informaciju Pravobranilaštva BiH o realizaciji zaključka sa 8. sjednice Savjeta ministara održane 11.6.2020. godine, koji se odnosi na arbitražni postupak u vrijednosti većoj od 51 milion KM.\nData je saglasnost na Sporazum o međusobnim pravima i obavezama Savjeta ministara BiH i Vlade Republike Srpske u vezi sa arbitražnim postupkom, u vrijednosti od 51.294.000 KM, u predmetu po tužbi Nita Gapta, Navina Agarvala i Aša industris, Inc. (Usha Industries, INC) protiv BiH radi naknade štete, a u vezi sa ulaganjem tužilaca u „Krajina osiguranje“ a.d. Banjaluka, prema pravilima Komisije UN za međunarodno trgovačko pravo. Predsjedavajući Savjeta ministara BiH Zoran Tegeltija ovlašten je da potpiše ovaj sporazum. Pravobranilaštvo BiH zaduženo je da Sporazum dostavi Vladi RS radi potpisivanja.\nPOTREBAN NEGATIVAN PCR TEST Savjet ministara BiH donio odluku o otvaranju granica za sve strane državljane\nSavjet ministara BiH usvojio je Izvještaj o provođenju Okvirnog sporazuma između Razvojne banke Savjeta Evrope (CEB) i BiH u vezi sa Regionalnim programom za stambeno zbrinjavanje.\nMinistarstvo za ljudska prava i izbjeglice BiH zaduženo je da u svojstvu vodeće institucije nastavi rad na osiguranju neophodnih ljudskih resursa, kao i materijalnih i finansijskih sredstava za troškove implementiranja u saradnji sa nadležnim ministarstvima i drugim organima.\n– Ministarstvo za ljudska prava i izbjeglice BiH procijeniće nedostajuće doprinose i u saradnji sa Ministarstvom finansija i trezora BiH predložiti Savjetu ministara BiH modalitete osiguranja nedostajućih sredstava do kraja provođenja projekta u junu 2022. Regionalni stambeni program (RSP) je zajednička inicijativa BiH, Gore, Hrvatske i Srbije, čiji cilj je da sveobuhvatno doprinese rješavanju dugotrajne raseljeničke situacije nastale kao posljedica sukoba iz perioda 1991 – 1995. na teritoriji bivše Jugoslavije – navode u saopštenju.\nPolitika Granična policija BiHpomoćSavjet ministara BiHSrebrenica\nPOMOĆ ŠKOLARCIMA BEZ RODITELJA Gradska uprava već četvrtu godinu pomaže osnovce i srednjoškolce\nHUMANI GLUMCI Prikupljeno više od 1.000 KM za liječenje male Sare


Portal Zrenjaninski i Laguna poklanjaju knjigu "Srećan Božić, Alekse Krose"\nPortal Zrenjaninski i Laguna poklanjaju knjigu „Srećan Božić, Alekse Krose“\nInformativni portal zrenjaninski.com i izdavačka kuća „Laguna“ ovog vikenda čitaocima poklanjaju knjigu „Srećan Božić, Alekse Krose“ autora Džejmsa Patersona.\nDa biste učestvovali u nagradnoj igri potrebno je da, ukoliko to već niste učinili, lajkujete Fejsbuk stranicu portala zrenjaninski.com, a zatim da ovaj tekst podelite sa naše Fejsbuk stranice na Vaš Fejsbuk profil, pod opcijom „javno“. Takođe, potrebno je da u komentaru ispod ovog teksta, na našoj Fejsbuk stranici, odgovorite na jedno pitanje. A pitanje glasi: „U kom američkom gradu se odvija radnja ovog romana?“.\nImena dva dobitnika objavićemo u ponedeljak, 2. decembra, na našoj FEJSBUK STRANICI.\nAleks Kros inspiracija za dva filma\nIako kao svog omiljenog autora često navodi Markesa, Džejms Paterson priznaje da su na njega najinspirativnije delovali filmovi „Dan šakala“ i „Isterivač đavola“.\nPošto je napisao nekoliko uspešnih trilera, Paterson je ranih devedesetih došao na ideju da kreira lik afroameričkog heroja u okviru tog žanra. Ideja je rezultovala nizom bestselera, čiji je glavni akter, forenzički psiholog Aleks Kros, postao jedan od najpoznatijih likova u detektivskoj literaturi. Ovaj lik je inspiracija za dva filma – „Poljubi devojke“ (1997) i „U paukovoj mreži“ (2001). Oba sa Morganom Frimenom u ulozi Krosa.\nKnjigu „Srećan Božić, Alekse Krose“ možete pronaći u svim knjižarama Delfi, Laguninim klubovima čitalaca, online knjižari www.delfi.rs i na sajtu www.laguna.rs\nGomex Total slavi 13. rođendan, očekuju vas popusti, degustacije i pokloni!\n„Crni petak“ za zrenjaninsku košarku – drugi deo (Foto)


Šabić: Označiti podatke o broju respiratora državnom tajnom je nonsens - Centar za istraživačko novinarstvo Srbije\nŠabić: Označiti podatke o broju respiratora državnom tajnom je nonsens\nRodoljub Šabić; Foto: Medija centar\nPremijerka Srbije Ana Brnabić izjavila je danas da se podatak o trenutnom broju respiratora, medicinske opreme potrebne u trenucima širenja korona virusa COVID-19, tretira praktično kao državna tajna. I dok Poverenik za informacije od javnog značaja Milan Marinović ističe da nije merodavan da komentariše da li taj podatak treba tretirati kao državnu tajnu, bivši poverenik Rodoljub Šabić smatra da je reč o „taktičkoj izjavi“ premijerke.\nNakon što su zabeleženi prvi pacijenti oboleli od korona virusa COVID-19 u Srbiji, državni vrh tvrdi da je situacija pod kontrolom kao i da „veštačkih pluća”, odnosno respiratora, u Srbiji ima dovoljno. Ipak niko od nadležnih nije saopštio o kom broju je reč, a premijerka Srbije Ana Brnabić izjavila je da se ta informacija tretira praktično kao državna tajna.\n„Juče je predsednik Vučić pitao ljude iz zdravstva da li može da kaže brojeve i oni su mu rekli da ne može javno da se govori o brojevima”, kazala je danas premijerka.\nPoverenik za pristup informacijama od javnog značaja i zaštitu podataka o ličnosti Milan Marinović za Centar za istraživačko novinarstvo Srbije (CINS) kaže da nije merodavan da komentariše da li taj podatak treba tretirati kao državnu tajnu.\n„Nemamo informacije da li je proglašeno tajnom i da li će biti proglašeno. Državna tajna se proglašava radi sprečavanja nastanka neotklonjive teške štete po interes Republike Srbije, e sad to treba da obrazloži onaj ko ih proglašava. Poverenik to ne određuje”, ističe Marinović za CINS.\nDodaje da je za postupanje po Zakonu o tajnosti podataka nadležno Ministarstvo pravde preko ovlašćenih lica, a ona mogu biti predsednik Skupštine, predsednik Vlade, rukovodilac organa vlasti ili izabrani funkcioner.\n„Zakon o tajnosti podataka propisuje koji uslovi treba da budu ispunjeni da bi neki podatak bio proglašen kao državna tajna. Za klasifikovanjem nekog podatka bilo kojim stepenom tajnosti, posebno državnom tajnom, je najbitnije obrazloženje. Najbitnije je dobro koje se štiti proglašavanjem državne tajne”, ocenjuje Marinović.\nS druge strane, bivši poverenik i advokat Rodoljub Šabić kaže da iako postoje određene situacije u kojima vlast može ukoliko ima legitiman interes neki podatak da proglasi državnom tajnom, ovo nije taj slučaj.\n„Da bi se neki podatak klasifikovao sa najvišim stepenom tajnosti, odnosno kao državna tajna, potrebno je da se radi o podatku čije bi objavljivanje prouzrokovalo tešku, neotklonjivu štetu interesima Srbije. Priča da bi podatak o broju respiratora mogao da nanese tešku, neotklonjivu štetu Republici Srbiji je nonsens”, smatra Šabić.\nDodaje i da sumnja da je taj podatak stvarno i proglašen državnom tajnom.\n„Ne znamo da li su uradili (proglasili podatak državnom tajnom). Potrebno je da postoji odluka o proceni, to podrazumeva proceduru. Sumnjam, mislim da je to najobičnija taktička izjava”, ocenjuje Šabić za CINS.\nAna BrnabićCOVID-19državna tajnakoronaMilan MarinovićPoverenik za informacije od javnog značaja i zaštitu podataka o ličnostirodoljub šabić\nPoverenik sve češće traži institucijama da ponovo odlučuju o zahtevima


SNSD: Čudan potez SDS-a - mojKontakt portal - Radio Televizija Kontakt\n“Ne upuštajući se u motive SDS-a, smatramo da je najblaže rečeno čudno da se zakon koji je usvojen u redovnoj proceduri u Narodnoj skupštini Republike Srpske, uz provođenje javne rasprave na cijeloj teritoriji Srpske, šalje na ocjenu ustavnosti Ustavnom sudu Srpske. Još je čudnije da to ne čine oni zbog kojih je zakon donesen, odnosno poslovna zajednica, nego politička partija”, saopšteno je iz SNSD-a.\nSNSD podsjeća da je Vlada Republike Srpske, nakon široke rasprave sa poslovnom zajednicom i sindikatom, predložila Zakon o posebnom načinu izmirenja poreskog duga, kao jedan od načina podrške privredi, te su zakone sa sličnim rješenjima usvojile sve zemlje u okruženju, pa je bilo logično da se i preduzećima u Srpskoj pruži takva podrška.\n“Zakon u formi nacrta sadržavao je dva načina izmirenja poreskog duga. Nakon prijedloga i sugestija koje su došle od poslovne zajednice i poslanika u parlamentu Srpske predložen je i treći način izmirenja poreskog duga, odnosno jednokratna isplata poreskog duga uz otpis kamata”, dodaje se u saopštenju.\nIz SNSD-a napominju da je većina poslanika u Narodnoj skupštini Srpske, i pozicije i opozicije, koji su učestvovali u skupštinskoj raspravi, podržala ovakav način izmirenja poreskog duga.\n“Duboko svjesni da nema zakona koji u cijelosti može riješiti problem poreskog duga, puna implementacija ovog zakona doprinijeće redovnosti plaćanja tekućih poreskih obaveza, povećanju sigurnosti naplate poreskog duga, ali i omogućiti privrednim subjektima da nastave poslovanje”, poručuju iz SNSD-a.\nSedmoro povrijeđenih u sudaru na Ravnoj Romaniji


Savjet za strane investitore FBiH: Olakšati uvjete za registraciju kompanija - Privredna štampa\nSavjet za strane investitore FBiH: Olakšati uvjete za registraciju kompanija\nStvaranje što povoljnijeg poslovnog ambijenta za strane investitore kroz olakšavanje uvjeta za registraciju kompanija koje žele ulagati u Bosnu i Hercegovinu, jedan je od ključnih zadataka i ciljeva koje podupire Savjet za strane investitore FBiH koji je juče u Sarajevu održao teću sjednicu pod predsjedavanjem federalnog ministra trgovine Zlatka Vujanovića.\nIste informacije prezentirali su i predstavnici Privredne komore Federacije BiH, Vanjskotrgovinke komore BiH i Agencije za promociju stranih investicija u BiH uz značajno učešće predsjednika Vijeća stranih investitora u BiH Branimira Muidže koji je govorio o neophodnosti unapređenja određenih zakonskih rješenja, kao što su Zakon o porezu na dobit, Zakona o porezima i doprinosima i drugi.\nIstakao je i zahvalnost stranih investitora Vladi Federacije BiH na dobroj komunikaciji koja će, kako je rekao, iznjedriti nova i bolja rješenja, kako za investitore, tako i za državu, te značaj 113 najznačajnih investicionih projekata Federalne vlade koji su predstavljeni u decembru prošle godine. Najavio je da će krajem godine biti predstavljena nova „Bijela knjiga“ Vijeća stranih investitora.\nJedna od najvažnijih konstatacija izrečena na ovom skupu je da je urađeno dosta na pomaganju i podsticanju investiranja i unapređenju ukupnog poslovog ambijenta za investitore, te ostvarena dobra koordinacija i saradnja institucija federalnog, kantonalnog i lokalnog nivoa u oblasti investiranja, ali da je to nedovoljno za poboljšanje ukupne investicione klime.\nSavjet za strane investitore FBiH\nPočela 109. hitna sjednica Vlade Federacije BiH


Efenberg: "Vreme je da Švajni zablista" - Sportske.net\nEfenberg: "Vreme je da Švajni zablista"\nBivši kapiten Bajerna koji je predvodio ekipu do trofeja u LŠ 2001. godine poručio je Bastijanu Švajnštajgeru da je predstojeće finale na Alijanc Areni pravi trenutak da pokaže sav svoj potencijal.\nReprezentativac Nemačke kuburio je tokom čitave sezone sa povredama ali je za Štefana Efenberga to nevažno jer svaki pojedinac 19. maja mora da istrči na teren i pruži svoj maksimum bez obzira na prateće probleme.\n"Došlo je vreme da Švajnštajger pruži najbolju partiju u sezoni. Sve nade sada su položene na njega i više nema mesta izgovorima. Pre ili kasnije morao je da dođe trenutak kada će predvoditi tim. Jedva čekam da vidim da li je spreman da se izbori sa izazovom, nadam se da će odigrati inteligentno" rekao je Efenberg.\nGovoreći o igri Bajerna, bivši kapiten je istakao da je previše predvidljiva i da u finalu LŠ to ne sme da bude slučaj ukoliko Hejnkesovi puleni žele da osvoje trofej.\n"Nije dobro kada se stalno nadaju da Riberi i Roben neće biti zaustavljeni. Ako se ima u vidu kvalitet ekipe potrebno je da nađu alternativna rešenja jer su ovako previše predvidljivi. Pobeda u finalu LŠ spasiće sezonu tako da je ulog veliki" završio je Efenberg.\nBajern je u subotu doživeo težak udarac pošto je Borusija u finalu Kupa "razbila" Bavarce pa navijači minhenskog kluba sa razlogom strahuju da li će tim spremno dočekati finalni meč LŠ.\nSigurno je da će duel sa Čelsijem biti interesantan pošto su obe ekipe u poziciji da moraju do trofeja kako bi se anulirale loše sezone u domaćim šampionatima.


Dervo Ahmetović, direktor JKP „Subotička toplana“\nBez dvotarifnog sistema nema „Toplane”!\n• Ukidanjem fiksnog dela cene „Toplana“ je dovedena u situaciju da od završetka grejne sezone nema prihode, a remonti se moraju raditi i troškovi podmirivati. Zbog poskupljenja gasa, devedeset odsto cene grejanja odlazi na plaćanje energenta. Da li Subotica ima najjeftinije grejanje u Srbiji?\nDirektor „Subotičke toplane“ Dervo Ahmetović\nDok kotlovi „Subotičke toplane“ miruju na plus 30 stepeni Celzijusovih, u ovom Javnom komunalnom preduzeću aktuelne su „vruće“ teme koje se tiču ne samo neophodnih remonta i investicija uobičajenih između dve grejne sezone, kao i naplate zaostalih potraživanja, nego i tarifnog sistema koji je stupio na snagu od januara ove godine, a predvideo je da se cena grejanja sastoji samo iz jednog dela – i to onoga koji se izračuna na osnovu utroška kilovat-časova toplotne energije! Sabiranjem u jedinstvenu cenu, dobijena je vrednost od 7,39 dinara po kilovat-času umesto dotadašnjih oko 4 dinara, što „Subotičku toplanu“, kako tvrde, stavlja ne u red toplana u Srbiji sa najnižom cenom grejanja, nego čak najjeftinijom!\nDo početka nove grejne sezone ostalo je još vremena, pa u ovom komunalnom preduzeću očekuju da će u toku leta razgovarati sa predstavnicima lokalne samouprave i doći do rešenja koja će biti prihvatljiva kako za „Toplanu“ tako i za oko 10.000 korisnika njenih usluga, a pre svega da bi se održao sistem i garantovalo nesmetano i kvalitetno daljinsko grejanje i narednih zima.\nZadovoljni prošlom sezonom\nNa pitanje kako je nakon izmene tarifnog sistema od 1. januara okončana grejna sezona 2014-2015. godine, direktor „Subotičke toplane“ Dervo Ahmetović kaže da je ona uspešno privedena kraju i da su postignute značajne uštede.\n„Proteklu sezonu u tehničkom smislu završili smo na veoma visokom nivou, bez havarija, osim manjih kvarova, a to smo postigli zahvaljujući prošlogodišnjem kvalitetno urađenom remontu kotlova i zameni magistralnih vrelovoda. U proizvodnji toplotne energije dostigli smo maltene maksimalni stepen korisnosti i potrošili smo istu količinu gasa u odnosu na prethodnu zimu, iako je ova bila hladnija u proseku za dva stepena. Nekome se može činiti da je prošla zima bila blaža i sa manje ledenih dana, ali je imala jednu temperaturnu konstantu, i to su egzaktni podaci. Potrošili smo nešto više od 9 miliona kubnih metara gasa, nismo imali gubitaka kao prethodnih godina, i sa kotlovima starim 30-40 godina i ovakvom distribucijom to je maksimum u uštedi koji smo mogli da postignemo“.\nTarifni sistem promenjen je od 1. januara, ali cena nije korigovana još od februara 2013. godine, ostala je ista kao kada bi se plaćao i fiksni deo. Šta je to značilo za „Toplanu“ i da li su korisnici daljinskog grejanja osetili dobrobiti od novog načina obračuna?\n„Smatramo da ovaj način obračuna ne ide na ruku „Subotičkoj toplani“ jer sve toplane u Srbiji imaju cenu iz dva dela, fiksnog i varijabilnog, a takav sistem primenjuje se i u Evropi. Nećemo ovako moći dugo da funkcionišemo, jer neko mora da plati remont, a to su korisnici, i remonti moraju da se rade bez obzira da li mi proizvodili četiri ili devet miliona kilovat-časova toplotne energije. Sada to mora da se ukalkuliše u cenu, međutim, cena energenta koji mi plaćamo „Srbijagasu“ učestvuje u ceni koju plaća građanstvo skoro 90 odsto! A to nije realno, jer bi to učešće trebalo, kao i ranije, da bude najviše 65-70 dosto. Znači, mi na duži period ne možemo da poslujemo rentabilno jer ako potrošačima fakturišemo sto miliona dinara, 90 miliona staje samo gas“.\nDa li to znači da je dvotarifni sistem ekonomičniji i pravedniji?\n„Jeste, jer se on deli na sve korisnike usluga „Toplane“, a ovako imamo opterećenja jednih na račun drugih koji su, na žalost, imali veće računa ove godine u odnosu na prethodnu - jedni su plaćali 15-20.000 dinara mesečno, dok je drugima račun za istu kvadraturu iznosio 5000 dinara. Idealnog načina obračuna nema, ali treba da bude ravnomernije raspoređen na korisnike“.\nDa li je fiksni deo „namet“?\nCena grejanja, kako ste i sami rekli, nije se menjala i nije niža nego što je bila, jedino je fiksni deo, okarakterisan kao „namet“, odbačen. Kako onda objašnjavate nastanak ovako nepovoljnog stanja po „Toplanu“?\n„Dopremanje vode do stana i održavanje tog sistema mora da se plaća. Fiksni deo nije namet nego sastavni deo cene toplotne energije i, za razliku od varijabilnog, koji pokriva energent, on služi za troškove amortizacije, održavanja, zakonske obaveze koje imamo jer je naša oprema pod visokim pritiskom i podleže kontroli, kao i za plate zaposlenih. Dakle, tih 30-tak odsto koje sam pomenuo mora da postoji da bi ulagali u kotao – inače nećemo imati grejanje! Ne možemo samo ostati na tome da plaćamo gas i isplaćujemo plate, a za drugo da nemamo! U obavezi smo da sistem držimo u ispravnom i funkcionalnom stanju, i još uvek smo likvidni, nismo trošili sredstva od prošle godine, izmirili smo sve obaveze, ali od aprila, kada je prestala grejna sezona, nemamo nikakvih prihoda a imamo troškove – održavanje, remonte, plate i drugo. U sezoni, potrošena električna energija nas staje 4,5 miliona dinara mesečno. Odgovorno tvrdim da toplana bez fiksnog dela nema budućnost, nema toplane, ne može da opstane! Treba sve to analizirati i sa ekonomskog i sa tehničkog aspekta i doneti odluku koja će biti realna i pravična za sve korisnike daljinskog sistema!“\nVlada uverenje da je grejanje u Subotici najskuplje u Srbiji, a vi tvrdite da je najjeftinije. Kako to?\n„Oni koji su plaćali više, a to su stanovi kojima je dopremana jako velika količina toplotne energije, reći će da je najskuplje, ali nama je cena grejanja ispod ekonomske vrednosti, jer je u sezoni 2014-15. prosečna cena za građanstvo bila 63 dinara po kvadratnom metru, što je ubedljivo najniža u Srbiji, ukoliko bi se plaćala 12 meseci. U isto vreme u Novom Sadu za 12 meseci je 99 a u Beogradu 109 dinara. Naš kilovat-čas je 7,39 dinara, a neke toplane koje imaju cenu od 7 dinara još su naplaćivale i 30 do 33 dinara fiksni deo po kvadratnom metru. Mi bi sa fiksnim delom kada bi ga imali, mogli ići sa cenom ispod 7 dinara po kilovat-času“.\nŠta je sa cenom gasa, koja je smanjena, a najavljena su i nova pojeftinjenja ovog energenta, da li to znači i da će grejanje u tom slučaju biti jeftinije?\n„U prošloj godini gas smo plaćali u proseku 41,2 dinara po kubnom metru, ali je od januara do aprila cena svakog meseca povećavana tako da smo sezonu završili sa 62 dinara. U nabavci, dakle, skoro 50 odsto skuplje nego u 2014. godini, a mi smo isporučivali toplotnu energiju po nepromenjenoj ceni. Sada je došlo do smanjenja cene gasa, ali trenutno ga ne koristimo, pa tek na jesen možemo napraviti realnu kalkulaciju i prezentovati je javnosti“.\nIzvršitelji – u krajnjoj nuždi\nUvođenjem novog tarifnog sistema, građani su dobili mogućnost da plaćaju 60 odsto računa mesečno, a preostali deo da izmire do 25. avgusta tekuće godine. Kolika su sada potraživanja „Toplane“ od potrošača i da li privatni sudski izvršitelji, kao ranijih godina, imaju posla da uteruju dug?\n„Upravo smo završili presek dugovanja sa 31. majom i naredne nedelje poslaćemo obaveštenja na adrese dužnika. Treba da naplatimo negde oko 70 miliona dinara od građana i oko 50 miliona dinara od poslovnih potrošača. U maju dospeva deo za januar, u junu za februar, u julu za mart i u avgustu za april. Stepen naplate je preko 80 odsto i mi smo njime zadovoljni, s obzirom da su od svih komunalnih organizacija naši računi najveći i ljudi ne mogu da stignu da ih plate. Tu smo tolerantni i kada budemo poslali obaveštenja, pozvaćemo građane da se dogovorimo o otplati duga tako da ne izađemo iz zakonskog okvira u kojem potraživanja zastarevaju. Jer, kažem, računi su veliki i ako se ne plate dva-tri meseca, već nastaje problem. Naša je obaveza da ne dozvolimo da dođe do zastarevanja dugova, i onima sa kojima ne možemo da napravimo reprogram, moramo da pošaljemo izvršitelja. Takvih smo pre nekoliko meseci imali oko 150. Tu su u pitanju potraživanja od 200-300 hiljada dinara, ali i tada insistiramo kod izvršitelja da stave zabranu na trećinu ili polovinu primanja dužnika, umesto na dve trećine, na koliko imamo pravo. Oduzimanje nekretnina, koje se negde primenjuje, krajnja je mera i ne želimo da se njome služimo, iako imamo nekoliko zaista velikih dužnika. Pokušavamo i sa takvima da se dogovorimo na otplatu makar i na duži period“.\n„Ove godine nećemo imati velikih investicija, a jedna će biti da automatizujemo podstanice. Prema ranije potpisanom ugovoru sa KFW bankom, uradiće se 14 podstanica za bolnicu i još 10 za neke druge zgrade, u vrednosti od 200.000 evra. Izračunali smo, međutim, da bi u našoj režiji za isti iznos mogli da osposobimo još 50 podstanica, čime bi celokupan sistem „Toplane“ što se tiče snabdevanja toplotnom energijom bio automatizovan. Pokušaćemo to da uradimo još ove godine“, kaže Dervo Ahmetović.


Oglasio se Đukanović o gej brakovima, Marković objavio sliku sa parade ponosa /foto/ - Sputnjik Srbija\n11:59 26 Oktobar 2020\n10:22 02.07.2020 (osveženo 10:23 02.07.2020) Preuzmite kraći link\nOni su ocenili da je to korak napred ka društvu najrazvijenijih demokratija sveta.\nĐukanović smatra da „Crna Gora kao društvo sazreva, prihvata i živi različitosti“.\nOn je na svom tviter nalogu naveo da ovim Crna Gora prvi put pravno uređuje istopolne zajednice.\n„Potvrda da kao društvo sazrevamo, prihvatamo i živimo različitosti! Rođeni slobodni i jednaki u dostojanstvu i pravima!“, naveo je Đukanović.\nI Marković je ocenio da je ovaj zakon veliki iskorak u pravom smeru za crnogorsko društvo, njegovu demokratsku zrelost i proces integracije.\n„Ravnopravnost i jednaka prava za sve osnov su ljudskih i evropskih vrednosti“, napisao je Marković na Tviteru.\nPremijer je poručio da u „evropskoj Crnoj Gori nema i ne treba da bude mesta za diskriminaciju po osnovu seksualnog opredeljenja“.\nSkupština Crne Gore usvojila je sinoć Zakon o životnom partnerstvu osoba istog pola sa 42 glasa „za“ i 41 glasom „protiv“, prenosi B 92.\ngej brak, Duško Marković, Milo Đukanović


HomeSportSudija koji nije priznao Ronaldov gol: Ne volimo kada se ovakve stvari dese\nPodsetimo, utakmica na stadionu „Rajko Mitić“ završena je rezultatom 2:2, a najzanimljiviji trenutak dogodio se u sudijskoj nadoknadi kada je kapiten prvaka Evrope Kristijano Ronaldo poslao loptu pored golmana Dmitrovića, a štoper Srbije Stefan Mitrović klizećim startom istu sprečio da završi u mreži srpskog tima. Iako usporeni snimak jasno pokazuje da je lopta prešla gol liniju, tim sudije Makelija nije priznao pogodak.\nRonaldo je shvativši da sudija neće priznati pogodak oštro protestovao kod linijskog sudije, zbog čega je dobio žuti karton, da bi potom Portugalac bacivši kapitensku traku napustio teren pre poslednjeg zvižduka sudije.\nSituacija iz Beograda jedna je od glavnih tema medija širom sveta, a sudija Makeli je na meti kritika zbog greške koju je napravio njegov tim.\nIako sudije retko komentarišu odluke donete u toku meča, najviše iz razloga jer im je to i zabranjeno od strane Fife, Makeli je odlučio da da svoj komentar na čitavu situaciju.\nOn je za portugalsku A Bolu rekao da sudije generalno ne vole kada se dese greške poput one nastale u Beogradu.\n„Kao sudijski tim trudimo se da donesemo dobre i ispravne odluke, izvinio sam se selektoru Fernandu Santošu i reprezentaciji Portugala zbog onoga što se desilo. Ne volimo da osvanemo u medijima na ovakav način„, zaključuje Makeli.\nIako sudijske greške nisu toliko retke, ova je bila od posebne važnosti jer je direktno uticala na konačni rezultat samog meča. Bez obzira na to što je ovoga puta propust pomogao u tome da reprezentacija Srbije izbegne poraz, sigurno je da je ova situacija iz Beograda odličan argument svima koji se zalažu za uvođenje VAR tehnologije i u kvalifikacione utakmice za Mundijal.\nOčekuje se odluka Fife kada je reč o potencijalnim konsekvencama koje bi mogao da snosi tim holandskih arbitara, a moguće je i da suspenzija sleduje i Kristijanu Ronaldu zbog ružnog ponašanja.\nReprezentacija Srbije svoj meč trećeg kola kvalifikacija za Svetsko prvenstvo igra sutra u Bakuu protiv reprezentacije Azerbejdžana, dok će istog dana Portugalci gostovati ekipi Luksemburga.\nPiksi menja formaciju protiv Azerbejdžana\nFrikom i Ledo prodati kompaniji Nomad fuds


Prvog februara u beogradskom klubu Atom Live od 21 sat održaće se nesvakidašnji akustični rock jam session u kome će učešće uzeti gitarski doajeni, a nakon koga će se održati celovečernji nastup grupe Rok Bulevar.\nUz besplatan ulaz svi posetioci imaće nesvakidašnju priliku da na jednom mestu vide poznate gitariste kao što su Bata Kostić (ex-YU Grupa), Vidoja Božinović Džindžer (Riblja čorba), Emir Hot iz Tuzle, Vojislav Đukić Koki (S vremena na vreme), Dean Clea (Osmi putnik), Nemanja Savić (Atlantida, Neverne Bebe) i Marko Vidojević Vidi (Rok bulevar), uz još nekoliko gostiju čija imena nisu otkrivena.\nOd 23 časa uslediće koncert grupe Rok Bulevar koja nastavlja da promoviše debi album “Rokenrol je živ” objavljen pod etiketom One Records.\n“Čast mi je što ći imati priliku da nastupim sa takvim muzičkim velikanima, i veoma mi je drago što su se svi oni odazvali ovom rokenrol spektaklu. Nadamo se odličnom jam sessionu i isto tako dobroj svirci, i naravno dobrom odzivu ljudi, jer se ne događa često da se ovakva rokenrol ekipa okupi na jednom mestu“, nije krio oduševljenje lider grupe Rok Bulevar – Marko Vidojević Vidi.\nPosle ovog koncerta Rok Bulevar nastavlja turneju u Inđiji, Boru, Šapcu, Pančevu, zatim sledi mini turneja u Bosni i Hercegovini koja će obuhvatiti nastupe u Sarajevu, Kaknju i Tuzli, a nakon ovih nastupa zasviraće u Lazarevcu, Gornjem Milanovcu, Zrenjaninu i mnogim drugim gradovima širom Srbije.


Naslovna Košarka Evropa EVROBASKET 2021: “Orlovi” u prvom šeširu žreba za kvalifikacije\nEVROBASKET 2021: “Orlovi” u prvom šeširu žreba za kvalifikacije\nDurent oduševljen Teodosićem (FOTO: Peđa Milosavljević/Starsport)\nKošarkaška reprezentacija Srbije u ponedeljak će saznati imena rivala u grupi kvalifikacija za Evrobasket 2021. godine.\nFIBA je objavila da će naši košarkaši biti svrstani u prvi šešir za žreb koji će biti održan u Minhenu.\nU žrebu će se naći 32 zemlje koje će biti podeljene u osam grupa po četiri tima.\n? https://t.co/8hHgBnawyY pic.twitter.com/Tf6fqnmswK\nSistem takmičenja je da će igrati svako sa svakim, kod kuće i na strani, a po tri najbolja tima iz svake grupe izboriće plasman na EP.\nKvalifikacije će igrati i domaćini Eurobasketa, tačnije Nemačka, Češka, Gruzija i Italija.\nIzuzetak je što će oni igrati van konkurencije, pa će iz grupa u kojima će biti smešteni plasman na šampionat izboriti po dva najbolja tima.\nČETVRTI: Finska, Nemačka, Češka, Poljska\nOSMI: Albanija/Belorusija/Danska, Slovačka/Kipar/Rumunija, Luksemburg/tzv.Kosovo/Velika Britanija, Švajcarska/Portugal/Island\nŠeširi su pravljeni prema rang listi FIBA.\nOsmi šešir biće kompletiran posle odigravanja trećeg kola predkvalifikacija, koje su na programu od 3. do 21. avgusta.\nŽreb u Minhenu biće poludirigovan, po sledećem sistemu:\n* ekipe iz prvog šešira biće žrebane u grupe A, C, E i G, s ekipama iz četvrtog, petog i osmog šešira\n* ekipe iz drugog šešira biće žrebane u grupe B, D, F i H, s ekipama iz trećeg, šestog i sedmog šešira.\n* u jednoj grupi može da se nalazi samo jedan domaćin Evrobasketa 2021.\nKvalifikacije za EP 2021. godine igraće se kroz tri prozora.\nPredviđeni tetmini su 17 – 25. februar 2020, 23. novembar – 1. decembar 2020. i 15 – 23. februar 2021. godine.\nSvaka reprezentacija u svakom prozoru odigraće po dva meča.\n“Orlovi” su se u četvrtak okupili i počeli operaciju zvanu Mundobasket.\nkvalifikacije za Evropsko prvenstvo u košarci 2021\nPrethodni tekstPOČINJE LINGLONG SUPERLIGA SRBIJE: Nova sezona, nova pravila!\nSledeći tekstKUZMIĆ SE OPORAVLJA Delegacija Zvezde u poseti, raduju nove vesti